
Cateheţi  şi  catehumeni. 

Pentru  orientarea  religioasă  a  societăţii  de  azi.  — 


Intre  problemele  care  frământă,  uneori  atât  de  chi¬ 
nuitor,  lumea  contemporană  şi  care  aşteaptă  de  multă 
vreme  o  deslegare  definitivă,  menită  să  îndrumeze  su¬ 
fletul  omenesc  spre  creatiuni  superioare  pe  tărâm  etic 
şi  social,  problema  Învăţământului  ocupă  un  loc  pre- 
ponderant- 

In  nici  un  domeniu,  pare,  rutina  nu  e  în  mai  mare 
cinste  ca  în  domeniul  învăţământului.  Aci  toată  lumea 
s’a  mulţumit  cu  sisteme  vechi  si  cu  concepţii  de  auto¬ 
ritate  şi  a  ocolit  cu  sfială  complexul  de  probleme  care 
caracterizează  acest  vast  teren  de  activitate  spirituală. 
Se  părea  că  preocupările  didactice  sunt  rezervate  numai 
specialiştilor  îmbibaţi  de  principii  şi  formule  intangibile 
—  competentelor  de  manual  şi  pedagogilor  rigizi  ai 
treptelor  formale.  *:>4 

Sufletul  viu  şi  multiform  eră  un  material  care  tre¬ 
buia  să  se  încadreze  perfect  într’un  sistem  prestabilit  şi 
imutabil  —  la  fel  cu  victimele  tragicului  pat  al  Procustei. 

Infinita  varietate  a  indivizi'or  —  datorită  eredităţii 
fizice  şi  morale,  mediului  familiar  şi  social  eră  simpli¬ 
ficată  şi  uniformizată  absurd  după  şablonul  sacrosanct. 

Rezultatul  a  fost  catastrofal.  Din  uzina  teoriilor  şi 
a  abstracţiunilor  de  birou  sufletul  a  ieşit  stâlcit  şi 

redus  ca  vitalitate.  Aproape  complect  depersonalizat 
individul  elaborat  în  fabrica  didactică  eră  lipsit  de  re¬ 
zistenţă  şi  spontaneitate,  fără  spirit  de  iniţiativă  şi  des- 
orientabil  la  prima  atingere  cu  realitatea  vie  a  vieţii. 

Crescut  ca  într’o  seră  —  fiinţa  lui  s’a  artificializat 
şi  a  devenit  tot  mai  plăpândă.  Total  lipsit  de  simţ  plastic 
şi  de  intuiţie  sterilitatea  agitaţiei  vieţii  lui  anemiate  de 
un  regim  atât  de  nenatural  eră  fatală. 

Iată-I  svârlit  în  lupta  pentru  existenţă  naiv,  des- 
armat  şi  pasiv.  încotro?  Formulele  memorizate  atât  de 
silnic  nu-i  sunt  de  nici  un  folos.  Voinţa  i-a  fost  siste¬ 
matic  paralizată  de  supunerea  necondiţionată  şi  necon- 
'  trolată  la  care  îl  constrânge  autoritatea  exterioară  ă 
programei  şi  a  executorului  ei  corect,  magistrul. 

Se  găseşte  exact  în  situaţia  înotătorului  care  e  în¬ 
vălmăşit  de  valurile  turbate  ale  mării  fără  să  fi  făcut 
înainte  gimnastica  vâslirii  cu  braţele  şi  fără  măcar  să 
aibă  cu  el  cordonul  de  salvare. 

Inadaptabil  la  mediul  înconjurător  atât  de  covârşitor 
şi  atât  de  tumultuos  şi  incapabil  să-şi  creeze  el  însuşi 
mediul  propriei  lui  fiinţe  —  se  sbate  fără  putere  şi  fără 
izbândă,  uluit  şi  osândit  la  nulitate  iremediabilă  pe  câmpul 
fără  margini  al  vieţii. 

Şi  când  ne  gândim  ce  post  de  elită  îi  aşteaptă  pe 
acest  individ  pe  frontul  existenţii  şi  câte  înfrângeri  se 
semnalează  acolo  din  pricina  absenţii  lui  ca  valoare  mi¬ 
litantă  şi  creatoare,  na  mai  încape  nici  o  îndoială  că 
pregătirea  personalităţii  în  vederea  vieţii  şi  acţiunii ,  e 
unul  din  cele  mai  însemnate  capitule  ale  învăţământului 
care  trebuie  să  înceteze  cât  mai  grabnic  de  a  fi  ceiace 
a  fost  şi  ceiace  din  nenorocire  continuă  încă  â  fi  — 
stilizarea  unor  aparenţe  în  vederea  arivismului  social  şi 
a  încadrării  biurocratice  ci  mijlocul  de  trezire  a  puterilor 
creatoare  ale  spiritului  în  acea  superioară  organizaţie  a 
fiinţii  omeneşti  care  se  numeşte  personalitate. 

* 

Prin  învăţământ  s’a  urmărit  aproape  exclusiv  în* 
^estrarea  noastră  intelectuală  —  adică  împroprietărirea 
spiritului  nostru  în  ţara  tunoştiinţii  şi  formarea  lui  pentru 
a  expropiă  cât  mai  mult  din  terenul  misterios  al  necu¬ 
noscutului.  S’a  crezut  că  e  suficientă  cultivarea  minţii 
şi  instrucţia  a  fost  multă  vreme  idealul  spre  care  îşi 
îndrumau  toate  sforţările  ei  omenirea  civilizată.  Şi  s’a 
exagerat.  Căci  intelectualizarea  excesivă  a  ajuns  foarte 
repede  la  cerebralism  —  adică  la  unilateralizârea  vieţii 
şi  desigur  la  superficializarea  ei. 

Instrucţia  a  multiplicat  în  parte  simţurile  naturale 
—  le-a  intensificat  funcţiunea  şi  a  lărgit  într’o  mare 
măsură  orizontul  de  cercetare  al  spiritului. 

Tehnica  modernă  e  copilul  instrucţiei.  Din  cal¬ 
culele  minţii  au  ieşit  o  mulţime  de  creaţiuni  ingenioase 
care  au  contribuit  colosal  Ia  ascensiunea  fulgerătoare  a 
omenirii  în  ierarhia  fiinţelor.  Prin  inteligenţă  omul  îşi 
cucereşte  efectiv  şi  progresiv  regalitatea  lui  stăpânitoare 
şi  absolută. 

Ea  îi  acordă  un  coeficient  însemnat  de  energie  şi 
autoritate  şi  apare  ca  un  element  diferenţial  de  prima 
ordine  înlăuntrul  existenţii. 

Dar  nu  numai  pe  terenul  creaţiunilor  materiale  ci 
chiar  în  domeniul  construcţiunilor  metafizice  inteligenţa 
înregistrează  izbânzi  din  ce  în  ce  mai  uimitoare. 

Eră  firesc  deci  ca  această  putere  să  aţintească  toate 
privirile  asupra  ei  şi  să  exercite  un  fel  de  monopol 
asupra  vieţii  sufleteşti  a  omenirii. 

S’a  constatat  însă  că  vieaţa  omenească  în  latura  ei 
spirituală,  e  o  colaborare  de  puteri  şi  nu  numai  simpla 
manifestare  a  inteligenţiei,  ori  cât  de  desvoltată  ar  fi  ea. 

Au  fost  surprinse  puteri  organice  legate  în  func¬ 
ţiunile  vieţii  spirituale:  sentimentul,  voinţa  şi  conştiinţa. 

Formarea  inteligenţii  aşâ  dar  apărea  atunci  pur  şi 
simplu  unilaterală.  Rămâneau  importante  aspecte  ale 
vieţii  spirituale  neglijate,  ceiace  însemnă  înscrierea  unui 
deficit  enorm  în  vitalitatea  fiinţii  omeneşti. 

.Personalitatea  trebuie  să  aibă  un  caracter  integral. 
Ea  nu  poate  fi  decât  opera  tuturor  puterilor  spirituale 
solidar  active  înlăuntrul  vieţii. 

Şi  atunci  instrucţia  care  se  mărgeniâ  numai  la  for¬ 
maţia  intelectuală  întrucât  ea  făceâ  abstracţie  sau  în 
orice  caz  erâ  prea  puţin  influentă  în  ordinea  celorlalţi 
factori  ai  vieţii  spirituale  —  a  rămas  unul  din  mijloa¬ 
cele,  nu  singurul,  chemate  să  creeze  şi  să  desvolte  per¬ 
sonalitatea  în  sensul  integralităţii  forţelor  spirituale  ale 
fiinţii  omeneşti. 

Iată-ne  ajunşi  în  sfârşit  pe  un  tărâm  de  împăcare 
a  tuturor  nevoilor  sufleteşti  —  pe  un  tărâm  de  asociare 
în  vederea  unui  singur  scop  —  pe  un  tărâm  de  unifi¬ 
care  şi  normalizare  a  vieţii  omeneşti  —  pe  tărâmul  edu¬ 
caţiei  integrale . 

*  * 

Educaţia  integrală  e  educaţia  personalităţii  umane. 
De  orientarea  ei  într’un  spirit  sau  altul  atârnă  atât  pu¬ 
terea  ei  de  creaţiune  cât  şi  intuiţia  ei  etică. 

Personalitate  înseamnă  o  sensibilitate  umană  supe¬ 
rioară  şi  care  se  manifestă  într’un  cadru  deosebit  de 
preocupări  şi  năzuinţe. 

Omul  ca  fiinţă  spirituală  e  constrâns  prin  însăşi 
alcătuirea  fiinţii  lui  să  urmărească,  în  desfăşurarea  vieţii 
lui,  un  ideal  spiritual  —  pentru  înfăptuirea  căruia  să 
pună  la  contribuţie  toate  puterile  sale  spirituale. 

Ştiinţa  de  pildă  e  un  ideal  spiritual;  dar  ea  nu 
apelează  decât  la  un  singur  factor  al  vieţii  spirituale 
—  Ia  inteligenţă  —  dispensându-se  aproape  complect 
de  ceilalţi  factori  ai  ei.. 

Acţiunea  şi  ea  poate  fi  un  ideal  spiritual  —  dacă 
se  dau  directive  superioare.  Este  însă  şi  ea  restrânsă 
la  participarea  singulară  a  puterii  spirituale. 

Frumosul  e  deasemenea  un  ideal  spiritual ;  însă  fără 
să  intereseze  întreaga  spiritualitate  a  vieţii  noastre. 

* 

*  * 

Pentru  noi  idealul  spiritual  integral  e  mântuirea ; 
ea  singură  mobilizează  toate  forţele  noastre  spirituale 
într’o  superioară  funcţiune  creatoare  pe  toate  tărâmurile 
de  manifestare  ale  vieţii. 

Se  va  părea  desigur  ciudată  multora  fiinţarea  ace¬ 
stui  ideal  în  zările  vieţii  omeneşti.  Dar  până  acum,  si¬ 
linţele  noastre  de  înălţare  n’au  descoperit  altul  care  să 
nu  fii  supus  fluctuaţiunilor  dela  epocă  la  epocă  şi  dela 
cultură  la  cultură,  ale  mentalităţii  şi  sentimentalităţii 
umane. 

De  mântuire  suspină  lumea  din  toate  vremile.  As¬ 
piraţia  către  mântuire  subliniază  toate  frământările  istoriei 
universale.  Iar  dela  Mântuitorul  încoace  problema  mân¬ 
tuirii  şi  deslegarea  ei  evanghelică  caracterizează  vieaţa 
întregii  omeniri. 

* 

Omul  a  avut  permanent  vie  în  toate  timpurile  con¬ 
ştiinţa  insuficienţii  şi  a  mediocrităţii  lui  sufleteşti.  Plă¬ 
mădit  din  instinct  şi  conştiinţă  din  porniri  superioare  şi 
din  porniri  animalice  —  el  a  visat  fără  curmare  o  ar¬ 
monizare  a  tendinţelor  care  se  încleştau  cumplit  în  fiinţa 
lui.  Când  evada  spiritul  din  el  ţipa  şi  tânjiâ  materia. 
Când  materia  eră  victorioasă  muşcă  din  ţărână  spiritul. 
Şi  toată  istom  lumii  nu  i  decât  succesiunea  aproape 
sistematică  a  căderilor  şi  biruinţelor  acestor  două  forme 
ale  vieţii. 

A  crezut  că  sunt  2  suflete  care  se  vrăjmăşesc  în 
fiinţa  lui  şi  s’a  înşelat.  Căci  atât  spiritul  cât  şi  materia 
nu  erau  decât  aspectul  aceleiaşi  realităţi  —  elementele 
unei  singure  certitudini:  aceia  a  vieţii. 

Uneori  a  dorit  emanciparea  de  sub  tuMa  spiritului 
şi  mai  întotdeauna  a  visat  desrobirea  din  închisoarea 
materiei,  —  fără  să  se  gândească  o  clipă  măcar  că 
ambele  încercări  erau  zadarnice  întrucât  admiţând  prin 
absurd  posibilitatea  izbânzii  într’un  caz  sau  altul  —  ce-ar 
di  însemnat  o  astfel  de  izbândă  decât  o  nimicire  prin 
sinucidere  a  vieţii. 


Simţiâ  însă  —  aproape  instinctiv  —  că  o  echili¬ 
brare  a  forţelor  cu  care  eră  plămădită  fiinţa  fui  —  eră 
cu  putinţă. 

Mântuirea  eră  în  perspectivă.  Uneori  a  văzut-o 
în  chipul  ştiinţii,  alteori  în  chipul  artei,  de  multeori  în 
chipul  acţiunii  distructive  chiar.  —  A  putut  însă  verifică 
prin  rezultatele  obţinute  şi  prin  criteriile  conştiinţii  că 
se  înşelase.  Nici  ştiinţa ,  nici  arta ,  nici  acţiunea  răsboinică 
nu  i  puteau  potoli  setea  de  a  fi  mai  mult  decât  era  — 
dorul  de  aşi  echilibra  fiinţa  hărţuită  de  interminabile 
conflicte  şi  contradicţii  —  dorul  de  mântuire. 

Diferitele  religii  l-au  satisfăcut  mai  mult  în  această 
latură  a  vieţii  —  dar  provizoriu  şi  mai  întotdeauna 
incomplect  şi  iluzoriu. 

Pentru  noi  însă  creştinismul  singur  pune  pe  om  în 
situaţiunea  de  a  şi  normaliza  şi  superioriză  vieaţa,  adecă 
de  a  se  mântui.  E  singura  religie  a  mântuirii  reale  şi 
vecinie  valabile.  Ea  arborează  ca  ideal  al  vieţii  omeneşti* 
idealul  prin  excelenţă  spiritual  şi  creator .  mântuirea 
dând  prin  Evanghelie  şi  prin  Mântuitorul  şi  învăţătura 
şi  pilda  pentru  realizarea  lui. 

Inteligenţa  şi  sentimentul  îşi  găsesc  o  orientare 
superioară  în  conştiinţa  creştină;  iar  voinţa  o  putere 
fără  egal  în  pilda  jertfirii  de  pe  cruce. 

Cunoaşterea  lumii,  e  uşurată  prin  cunoaşterea  lui 
Dumnezeu.  Frumuseţea  vieţii  pământeşti  e  accentuată 
prin  frumuseţea  vieţii  vecinice,  iar  acţiunea  socială  cu 
toate  virtuţile  pe  care  ea  le  postulează  apare  necesară 
şi  obligatorie  îii  lumina  acţiunii  creatoare  a  virtuţilor 
pe  care  ea  le  cere. 

Personalitatea  umană  fără  substratul  doctrinii  şi 
virtuţii  creştine  e  un  non-senz  —  rămâne  un  vis  —  o 
imposibilitate  monstră. 


Revenind  acum  la  învăţământ  afirmăm  necesitatea 
învăţământului  creştin  ca  fiind  singur  în  stare  să  dea 
vieţii  noastre  spirituale  o  orientare  superioară  şi  puteri 
creatoare  permanente. 

învăţământul  creştin  —  mijlocind  înţelegerea  în 
spirit  a  Evangheliei,  paralel  cu  educaţia  creştină,  adică 
cu  inspirarea  altruistă  a  conştiinţii  şi  voinţii  omeneşti, 
alcătuesc  baza  de  construcţie  a  personalităţii  în  cel  mai 
complect  şi  mai  adânc  înţeles  al  cuvântului. 

Oricâte  programe  de  învăţământ  se  vor  întocmi 
şi  oricât  de  simetrice,  oricâte  manuale  de  morală  ci¬ 
vică  şi  oricât  de  sugestive  peste  puterea  adevărului 
creştin  şi  peste  puterea  conştiinţii  creştine  nu  se  va 
putea  trece  fără  riscul  desfigurării  morale  a  individului 
şi  a  dezorganizării  vieţii  lui  în  cadrul  social. 

Cu  ce  autoritate  e  investit  preceptul  etic  al  şcoalei 
laice?  Cu  autoritatea  raţiunii?  Pe  ce  certitudini  îşi  în¬ 
temeiază  ea  autoritatea?  Pe  cele  câteva  cunoştinţe  pe 
care  12  volume  de  enciclopedie  abia  Ie  încap?  Şi  nu 
e  oare  însuşi  imperativul  moral  laic  o  simplă  travestire 
a  imperativelor  evanghelice  ?  Par’că  în  nici  o  epocă  nu 
s’a  întreprins  o  operă  de  mistificare  mai  odioasă  ca  în 
epoca  noastră.  Toţi  plagiază  Evanghelia  şi  în  acelaş  timp 
tot  ei  îi  neagă  vitalitatea  ei.  Dar  oricât  ar  fi  de  ingenios 
camuflajul  modern ,  oricât  de  mare  îşi  vor  scrie  firma 
negaţiei  —  tot  Evanghelia  cârmueşte  vieaţa  lumii  oricât 
de  refractăre-i  pare  atitudinea  ei  faţă  de  chemarea  lui 
Hristos. 

Noi  însă  cei  care  azistăm  cu  strângere  de  inimă  la 
această  operă  de  o  crasă  lipsă  de  oneslitate  pe  care 
oamenii  reclamelor  de  răspântii  o  fac,  nu  atât  în  paguba 
Evangheliei,  cât  în  paguba  propriului  lor  suflet,  punând 
eticheta  echivocului  şi  a  contrafacerii  pe  vistieria  creşti¬ 
nismului  nostru  scump,  trebue  să  luăm  o  atitudine 
hotărâtă,  documentând  că  tot  Evanghelia,  oricâte  alte 
pseudonime  vor  încercă  ei  să-i  adauge,  e  puterea  vieţii 
moderne  iar  nicidecum  elaboratele  lor  hibride  şi  reci, 
ieşite  din  râşniţa  raţionalismului  lor  debil. 

Un  nou  catehumenat  creştin  trebue  instituit  azi  atât 
pentru  creştinii  descreştinaţi  cât  şi  pentru  cei  care  n’au 
cunoscut  decât  din  auzite  creştinismul. 

Problema  catehumenatuiui  e  una  din  cele  mai  de 
seamă  probleme  ale  misionarismului  intern. 

Nevoia  de  a  reîncreştinâ  societatea  românească,  so¬ 
cietate  care  trece  azi  prin  una  din  cele  mai  cumplite 
crize  morale,  pune  problema  catehizării  în  lumina  unei 
actualităţi  care  ţi  dâ  fiori. 

Lucrul  trebue  început  imediat.  Situaţia  e  desnă- 
dăjduitoare.  Cu  cine  începi  însă?  Unde  ni  sunt  catehefiiA 

lată  o  întrebare  pe  care  nu  ne  am  pus-o  şi  care  azi 
pusă  în  forma  aceasta  categorică  ne  surprinde  complect 
nepregătiţi.  Ce  să  răspundem?  li  avem  şi  nu  i  prea  avem. 

După  botez  la  vârsta  de  7  ani  copilul  e  trimis  de 
părinţii  lui  la  preot  să  se  spovedească.  Preotul  habar 
nu  are  de  cele  mai  multeori  ce  aier  a  respirat  în  familia 
iui  acest  copil.  II  sfătueşte  să  fie  cuminte,  să-şi  asculte 
părinţii,  să  nu  vorbească  urât  etc.  Copilul  pleacă  mirat 
şi  el  de  ceeace-i  spune  preotul.  Părinţii  în  majoritatea 
cazurilor  nu  i-au  spus  mai  nimic,  de  lucrurile  religioase. 
Nici  ei  însuşi  nu  le  prea  ştiu. 

Intră  în  şcoala  primară.  învăţătorul,  din  nenorocire, 
nu  e  practicant  religios.  El  nu  se  mărturiseşte,  nu  se. 
împărtăşeşte,  ba  de  cele  mai  multeori,  nu  vine  nici  Ia 
biserică.  El  n’are  aşa  dar  nici  o  experienţă  religioasă. 
Poate  el  catehizâ  copiii?  Nici  vorbă  nu  ooate  fi.  Chiar 
dacă  ar  cunoaşte  perfect  doctrina,  poate  chiar  în  formele 
ei  larg  demonstrative,  cu  justificare  de  dogmatică  supe¬ 
rioară,  ce-ar  putea  face  mai  mult  decât  să  înveţe  religia 
pe  copii,  de  altfel  cum  şi  se  face,  cum  îi  învaţă  istoria 
şi  geografia.  Dar  creştinismul  trebue  să  fie  contagiune 
de<a  suflet  la  suflet,  dela  vieaţă  Ia  vjeaţă.  Creştinismul 
e  experienţă  personală.  Când  nu  experimentezi  Evan¬ 
ghelia,  când  nu  trăeşti  pe  Hristos  cura  poţi  face  pe  altul 
sâ-l  trăească. 

Acest  lucru  e  cu  neputinţă.  Iar  unde  se  încearcă  e 
fără  rod.  Ba  se  poate  întâmpla  foarte  adesea  ca  nesin- 
ceritatea  vieţii  tale  să  smintească  pe  cel  căruia  îi  vor¬ 
beşti  de  ceva  în  care  tu  nu  crezi  şi  să-l  înstrăinezi  mai 
mult  de  Hristos. 

Rămâne  preotul,  catihetul  şi  prin  chemarea  şi  prin 
pregătirea  lui  specială  —  să  facă  instrucţie  şi  educaţie 
religioasă. 

Dar  şi  el  de  foarte  multeori  nu  e  pregătit  suficient 
Ce-i  dă  seminarul?  Un  bagaj  —  uneori  atât  de  greoiu 
—  de  cunoştinţe  generale,  plus  elemente  din  toate  ra¬ 
murile  teologiei. 

învaţă  pastorala,  de  pildă,  cum  învaţă  algebra. 
Manualul  pe  căre  i  cunoaştem  e  arid.  Personal  sunt 
contra  manualului  de  pastorală,  dar  din  tot  sufletul  şi 
cu  toată  puterea  convingerii  mele  cer  la  catedră  o  di¬ 
stinsă  personalitate  pastorală  care  să  trezească  şi  să 
cultive  în  elevii  săi  tot  ce  are  el  mai  real,  mai  entu¬ 
ziast,  mai  experimentat  şi  mai  verificat  în  conştiinţa  şi 
în  munca  lui  preoţească. 

Evanghelia  se  ceteşte  întâmplător  şi  aproape  me¬ 
canic,  ca  să  sublinieze  câteva  texte  care  trebuesc  me¬ 
morizate  a  doua  zi  la  lecţie.  Exerciţii  de  pietate,  ore 
de  reculegere  personală  în  Seminar  nu  există.  începuse 
cândva  acest  lucru  Părintele  Scriban,  dar  neavând  per¬ 
sonal  suficient  şi  pregătit  anume  pentru  această  lucrare  — 
nu  uşoară  —  n’a  avut  nici  durată  şi  de  sigur  nici  rezultate. 

Eu  am  încercat  lucrul  acesta  cu  regretatul  Provian 
la  Buzău  şi  mergeâ.  După  moartea  lui  am  fost  împie¬ 
decat  de  noul  director  să  continui  lucrarea,  deşi  elevii 
înşişi  ceruseră  acest  lucru. 

Vra  să  zică  absolventul  de  Seminariu  nu  iese  din 
şcoală  cu  prea  multă  îndrumare  creştină  nici  cu  entu¬ 
ziasm  apostolic. 

Debarcă  într’un  sat.  Constată  lipsurile  vieţii  reli¬ 
gioase  ale  enoriaşilor  săi.  Vrea  să  Ie  îndrepte.  Se 
gândeşte  la  catehizare.  N’are  catehism.  Manualul  lui  de 
şcoală  e  pentru  el.  Dar  e  bine  să  aibă  unul  anume  pentru 
copii,  care  să-i  uşureze  şi  lui  munca  şi  să  poată  fi  pus 
în  mâna  catehumenilor.  Catehismul  dlui  profesor  1.  Mi- 
hălcescu  a  venit  Ia  timp.  Cine-1  cere  însă?  Nimeni. 

Aşteaptă  în  depozit  de  aproape  2  ani.  Catolicii  şi 
protestanţii  au  sute  şi  pentru  toate  vârstele  —  plecând 

dela  cele  mai  elementare  noţiuni  şi  până  la  cea  mai 
largă  şi  mai  sistematică  tratare  apologetică.  —  Lucrările 
în  acest  senz  ale  lui  Wilfred  Monod \  profesor  de  teologie 
pastorală  la  Paris  sunt  un  exemplu. 

Şi  atunci  problema  catehizării  se  reduce  la  problema 
pregătirii  cateheţttor  —  căci  de  catehumeni  suntem  siguri 
—  ei  doar  ne  aşteaptă  pe  noi. 

*  * 

Aşi  face  o  propunere  —  care  poate  păreâ  multor 
oameni  de  legi  şi  regulamente  —  adică  de  forme  — 
revoluţionară. 

Recrutarea  profesorilor  de  Seminar  să  nu  se  mai 
facă  pe  baza  examenului  de  capacitate  care  e  un  criteriu 
atât  de  nesigur  —  căci  de  obiceiu  prin  el  se  constată 
aproape  întotdeauna  câte  date  a  înmagazinat  candidatul 
în  câteva  luni  de  preparaţie  numai,  ci  pe  baza  activităţii 
desfăşurate  pe  câmpul  de  experienţă  al  enoriei.  Avem 
preoţi  care  s’au  distins  pe  terenul  ştiinţii  teologice  — 
scriu,  citesc  continuu,  alţii  pe  teren  practic  şi-au  orga¬ 
nizat  enoria  şi  şi-au  apropiat  de  biserică  pe  enoriaşi. 
Aceştia  pot  fi  recomandaţi  de  chiriarhul  respectiv  care 
va  consultă  şi  preoţimea  la  rigoare,  cei  desemnaţi  pot 
face  şi  anumite  cursuri  instituite  ad-hoc  şi  să  fie  numiţi 
profesori  la  Seminariiîe  teologice. 

Altfel  avem  dureroasa  surprinzâ  de  a  vedea  uneori 
elemente  mediocre  şi  fără  nici  o  simţire  creştină  îndru¬ 
mând,  adică  dezorientând  pe  bieţii  elevi  cari  n’au  dela 
cine  să  se  molipsească  de  entuziasm  creştin. 

Cunosc  un  frate  preot  inteligent,  bine  pregătit 
pentru  a  satisface  cerinţele  programii  analitice,  dar  vic¬ 
tima  unui  negativism  moral  înspăimântător.  Va  reuşi  la 
examen  —  dar  elevii  lui  nu  vor  reuşi  cu  siguranţă  în 
munca  atât  de  grea  la  care  vor  fi  chemaţi  mâine  în  eno- 
riile  lor.  Dela  el  nu  vor  învăţă  decât  nume  şi  date  şi  atât. 

Cunosc  un  părinte  care  cunoaşte  perfect  Sfânta 
Scriptură  pe  care  o  cetesc  şi  o  adâncesc  zi  de  zi.  Ce 
minunat  profesor  de  Sf.  Scriptură  ar  fi  el  —  la  o  ca¬ 
tedră  care  azi  se  numeşte  Introducere  în  cărţile  V.  şi 

N.  Testament,  şi  care  ar  trebui  transformată  în  catedră 
de  « Studia  al  Sf  Scripturi ». 

Examenul  aduce  surprinze  —  el  e  numai  examen  de 
capacitate  intelectuală  —  o  dar  examen  de  capacitate 
creştină  nu  e.  De  ce  să  ne  înşelăm  cu  ideia  că  toţi 
preoţii  care  ştiu  ceva  carte  sunt  şi  buni  îndrumători 
ai  viitorilor  păstori. 

Priviţi  profesorii  de  religie  dela  licee.  Intr’un  oraş 
nu  predă  religia  în  multe  cazuri  cel  mai  distins  preot, 
-ci  cel  care  a  avut  curaj  să  se  prezinte  la  examen,  şi  a 
avut  neapărat  «şansa»  de  a  reuşi.  Şi  când  mai  ştim  că 
şi  «şansa»  are  cântecul  ei  —  uneori  atât  de  «politic»! 
Rezultatul:  Nici  o  schimbare  în  vieaţa  sufletească  a 
elevilor.  Sunt  ore  puţine  de  religie?  Suflet  mare  să  ai 
şi  poţi  face  în  scurt  timp  foarte  mult. 

Ştim  cu  toţi  ce  elevi  a  isbutit  să  aibă  Păr.  Marin 
lonescu  profesorul  de  religie  dela  Seminarul  pedagogic, 

—  cu  acelaş  număr  de  ore  şi  într’un  mediu  foarte 
curios  —  căci  majoritatea  elevilor  sunt  de  altă  religie. 

Ei  bine  şi  aceia  sunt  influinţaţi  de  colegii  lor  cre¬ 
ştini,  crescuţi  de  profesorul  lor  atât  de  frumos.  Secretul? 
Are  suflet  pastoral.  Tehnica  o  au  şi  alţii. 

* 

O  altă  pricină  a  neisbânzii  «propunătorilor»  de  re¬ 
ligie,  pe  care  i-am  dori  să  i  vedem  «molipsitori  de  cre¬ 
dinţă»  maf  e  şi  executarea  rigidă  a  programei  analitice 

—  aşâ  cum  e  desvoltată  ea  în  manualele  didactice.  Ce 
monstruozităţi  ne  oferă  unele  din  aceste  manuale.  Para¬ 
frazarea  textului  biblic  e  idioată!  De  atâteaori  parabo¬ 
lele,  acele  bucăţi  de  superioară  literatură,  ne  apar  ca 
nişte  vulgare  povestiri  care  nu  te  mai  impresionează. 

Icoanele  prost  imprimate.  Aş  propune  Mica  bi¬ 
blie  ca  manual  de  istorie  a  V.  şi  N.  T.,  cu  libertatea 
pentru  profesor  de  a-şi  alege  după  socotinţă  bucăţile 
pentru  predare. 

Şi  să  nu  se  urmărească  numai  «terminarea»  şi  «re- 
petirea»  materiei  ci  prinderea  cu  tot  sufletul  a  elevului 
«de  realitatea  morală  a  vieţii  creştine. 

Fără  aceste  îndreptări  ale  lucrului  nostru,  zadarnic 
vom  nădăjdui  că  societatea  aceasta  profund  anarhizată 
se  va  putea  reface  sufleteşte  şi  se  va  personahzâ  sub- 
cârmuirea  Evangheliei  pentru  realizarea  idealului  prin 
excelenţă  uman  şi  social  mântuirea . 

*  * 

*  * 

O  altă  propunere  în  legătură  cu  pregătirea  pasto¬ 
rală  priveşte  facultăţile  noastre  de  teologie. 

Aş  dori  să  văd,  cum  am  văzut  la  Paris,  invitaţii 
din  partea  profesorilor  şi  studenţilor  făcute  preoţilor 
distinşi  de  a  veni  în  mijlocul  lor,  ca  să  le  comunice  ex¬ 
perienţele  făcute,  ca  să  le  sugereze  anumite  directive, 
cu  un  cuvânt  ca  să  se  stabilească  legături  sufleteşti 
între  cei  care  şi-au  închinat  vieaţa  aceluiaş  ideal. 

S’ar  putea  întocmi  un  program  şi  s'ar  puteâ  fixă 
o  zi  pe  săptămână  sau  pe  lună,  când  conferenţiarul  res¬ 
pectiv  se  va  intreţine  cu  fraţii  lui. 

El  ar  aduce  ceva  din  atmosfera  aspră  şi  sănătoasă 
a  realităţii  în  camera  de  studiu  a  teologului  în  lupta  cu 
grelele  abstracţiuni  ale  specialităţii. 

îmi  vine  în  minte  imagina  unui  soldat  care  vine 
din  focul  luptei  mirosind  a  sânge  şi  pulbere  în  mijlocul 
celor  care  sunt  gata  de  a  plecă  pe  front. 

Ar  fi  acesta  un  mijloc  de  antrenament  fecund,  pe 
care-l  putem  folosi  fără  nici  o  rezervă. 

Iar  ultima  propunere  e  o  caldă  rugăminte  frăţească 
pe  care  o  facem  iluştrilor  profesori  care  de  curând  au 
păşit  treptele  catedrei  academice  în  special  distinsului 
profesor  de  « îndrumări  misionare » ;  să  nu  zăbovească 
prea  mult  în  gândul  de  a  se  învestmânta  în  haina  de 
jertfă  pe  care  în  ţara  noastră  o  poartă  toţi  misionarii 
crucii,  miruiţi  cu  harul  hirotoniei  creştine.  E  şi  acesta 
un  mijloc  de  catehizare  a  viitorilor  cateheţi  ai  naţiei 
noastre. 

Crai  o  va,  Noemvrie  1923. 

Pr.  Gr.  Cristescu. 

Meîachegarea  orfodocsiei. 

Părintele  arhimandrit  Scriban  a  dat  semnalul  de  alarmă. 
Şi  bine- a  făcut ,  pentrucă  e  timpul  suprem  să  ne  gândim  la  în¬ 
drumarea  vieţii  bisericii  noastre  pe  căile  pe  cari  le  indică  fră¬ 
mântările  atât  de  mari  ale  veacului.  E  vorba  de  politica  noastră 
religioasă  in  răsărit. 

A  fost  o  vreme ,  când  am  avut-o ,  pentrucă-  voevozii  erau 
credincioşi  şi  boierii  ţării  darnici.  Credinţa  lor  eră  pavăza  bise¬ 
ricii  răsăritene,  iar  dărnicia  lor  eră  destul  de  largă  pentru  a 
inzestră  până  şi  mănăstiri  străine  şi  a  salva  de  faliment  patri- 
arhate .  cari  nu  erau  numai  ale  ţării. 

Astăzi  nu  o  mai  avem,  cu  toate  că  vremile  ne-o  cer  mai  mult 
-decât  oricând.  Frământările  de  ordin  politic  şi  social  ne-au  atras 
în  orbita  lor  în  aşâ  măsură  încât  am  dat  uitării  misiunea  noastră 
religioasă  pe  care  au  îndeplinit-o  părinţii  noştri  cu  atâta  entu¬ 
ziasm  şi  abnegaţie. 

Evenimentele  din  răsărit  au  adus  ortodoxia  intr’o  stare  de 
cumpănă  mare.  Fanatismul  credincioşilor  lui  Mohamed  e  in  plină 
desfăşurare,  iar  pe  urma  lui,  patriarhatul  din  Constantinopol 
in  plină  descompunere.  Steagul  ortodoxiei  e  călcat  în  picioare, 
slujitorii  lui  Hristos  bătuţi  şi  umiliţi,  iar  credincioşii  siliţi  să 
ia  toiagul  pribegiei,  cu  lot  calvarul  ei  de  mizerii. 

Corabia  bisericii  răsăritene  e  Lovită  puternic  de  valuri  fur¬ 
tunoase.  Şi  bărcile  de  salvare  nu  şi  întind  pânzele. 

Rusia,  care  până  de  cutând  a  purtat  steagul  ortodoxiei, 
încă  n'a  găsit  o  ieşire  din  starea  unor  trague  < experienţe ». 
Grecia,  care  aveâ  cei  puţin  aureola  unei  tradiţii  de  strălucită 
vieaţă  bisericească  —  cu  toată  unilateralitatea  ei  —  astăzi  e 
teatrul  celor  mai  cumplite  trământări  politice.  Restul  balconului 
ortodox  se  sbate  şi  el  în  aceleaşi  strădanii  de  a-şi  limpezi  apele 
tulburate  de  viforul  răsboiului. 

Singurul  stat.  pe  care  actualele  împrejurări  îl  indică  să  ia 
in  mână  frânele  ortodoxiei ,  este  România.  E  o  datorie  pe  care 
«  i-o  impune  siguranţa  sa  politică  şi  nivelul  cultural  la  care  s’a 
ridicat  —  oeopotrivă 

Fireşte  nu  pentru  a-şi  trezi  sau  alimentă  năzuinţe  impe¬ 
rialiste,  străine  dc  năzuinţele  strămoşilor  noştri,  ci  din  cel  mai 

curat  îndemn  de  cantate  şi  misionarism  creştinesc,  din  pară 
pasiune  mesianică. 

Opera  odată  urnită  pe  drumul  unei  rodnice  evoluţii,  nu-i 
va  lipsi  nici  hărnicia  colaborărilor  înţelepte,  pe  cari  ni  le  vor 
îmbiă  cu  sârg  celelalte  state.  Pentrucă  nu  credem  că  ambiţia  râu 
înţeleasă  şi  gelozia  ^autoce  faliilor»  cucerite  cu  atâtea  jertfe  să-şi': 
fi  mărit  exponentul  în  aşa  măsură,  încât  să  stânjenească  con¬ 
ştiinţa  solidarităţii  tuturor  bisericilor  răsăritene  şi  să  se  pună 
de-a  curmezişul  propriei  lor  ursite. 

Credinţa  in  posibilitatea  reintegrării  solidarităţii  ortodoxe 
ne-o  întăresc  şi  îmbucurătoarele  gesturi  deatâteaori  repeţite,  ce 
ne  vin  dela  fraţii  în  Hristos  ai  bisericii  anglicane.  Să  nu  ne 
putem  noi  uni  acasă,  când  ni  se  îmbie  unire  şi  sprijin  din  de¬ 
părtări  atât  de  mari? 

Reecumenicizarea  practică  a  bisericii  ortodoxe  este  un 
postulat  al  vremii. 

Ortodoxia  şi- a  împlinit  cel  dintâi  rol:  de  sprijinitoare  a 
emancipării  neamurilor  din  răsărit.  Ea  nu  trebue  să  renunţe 
insă  la  idealul,  care  formează  cea  mai  superioară  esenţa  socială 
a  ori  cărei  religii:  tendinţa  de  a  promovâ  interesele  umanităţii 
chiar  peste  interesele,  prea  u lin  lumea  aceasta»,  ale  naţiunilor. 

Cea  dintâi  condiţie  pentru  apropierea  practică  şi  sprijinul 
reciproc  dintre  singuraticele  neamuri  ortodoxe,  este  cunoaşterea 
lor  reciprocă.  Şi  în  această  privinţă  nu  ne  putem  lăudă  de  loc.  Căci 
nu  este  vorba  de  situaţia  politică  şi  financiară  a  acestor  neamuri, 
nici  chiar  de  frământările  sociale  cari  se  desfăşoară  în  sinul  lor 
şi  despre  cari  presa  cotidiană  ne  informează  în  mod  suficient. 
Ci  este  vorba  mai  mult  de  vieaţa  religioasă  din  singuraticele 
biserici  ortodoxe  asupra  căreia  ne  e  deadreptul  ruşine  să  măr¬ 
turisim,  că  suntem  siliţi  să  ne  mulţumim  cu  informaţiile  pe  cari 
aceeaş  presă  politică  ni  le  furnizează  —  cu  o  firească  zgârcenie. 

înlăturarea  acestui  rău  este  în  funcţie  directa  de  înfiin¬ 
ţarea  unui  organ  de  publicitate  prin  care  să  respire  ortodoxia 
ecumenică  şi  care  alături  de  reînviata  instituţie  a  sinodului  ecu¬ 
menic,  ar  fi  cel  mai  puternic  factor  de  reînchegare  a  ortodoxiei 
fărimiţite  de  fetişismul  naţional. 

Evoluţia  unitară  a  bisericii  răsăritene  odată  iniţiată ,  mij¬ 
loacele  cele  mai  potrivite  pentru  continuarea  şi  îndrumarea  ei 


s’ar  găsi  mai  uşor.  Unul  dintre  acestea  il  indică  tot  părintele 
arhimandrit  Scriban:  schimbul  de  studenţi  intre  universităţile  di¬ 
feritelor  ţări  ortodoxe.  Adăogându-i-se  acestuia  cu  timpul  un  tot 
mai  activ  schimb  de  cărţi,  reviste ,  călătorii  de  studii,  s’ar  naşte 
pe  nesimţite  acea  fericită  osmoză  culturală,  cate  at  aveâ  cele  mai 
rodnice  urmări  nu  numai  pentru  biserică,  ci  şi  pentru  ţările  re¬ 
spective.  E  un  procedeu  de  apropiere,  pe  care  ţările  din  apus  l-au 
consacrat  de  mult.  E  timpul  să-l  inactivăm  şi  noi. 

* 

Când  casa  vecinului  arde,  nu  e  lucru  creştinesc,  să  stai  cu 
mânile  în  sân.  Şi  nu  e  nici  măcar  o  cuminţenie  egoistă,  căci 
Eolus  din  apus  şi-a  slobozit  toate  vânturile  sale,  pentru  a  ne 
aprinde  şi  căsa  noastră. 

Fi-vom  oare  aşă  de  înţelepţi,  să  înţelegem  de  aslădată  po¬ 
runca  vremii?  Colan 

Studiul  pastoralei  în  biserica  românească. 

SECŢIUNEA  III.  (Urmare). 

XXV. 

3.  Misiunea  Breklum.  Această  societate  misionară 
a  fost  înfiinţată  în  anul  1877  la  Breklum,  un  sat  din 
provincia  Schleswig.  întemeietorul  a  fost  preotul  pro 
iestant  Jensen  (f  3  Martie  1900).  La  1882  ea  a  trimis 
pe  cei  dintâi  misionari  în  ţinutul  Telugu  de  pe 
coasta  de  răsărit  a  Indiei  de  nord  şi  în  ţara  lepur  unde 
bântuiau  grozav  frigurile.  După  10  ani  de  muncă,  ea 
botezase  250  de  păgâni.  După  alţi  zece  ani  însă,  ea  a 
avut  un  mult  mai  mare  avânt,  prin  faptul  că  unul  din 
triburile  păgâneşti  s’a  aprins  deodată  pentru  credinţa 
creştinească  şi  n’a  mai  slăbit  după  aceea.  Puţini  ani 
înaintea  marelui  răsboiu,  ea  aveâ  în  India  22  de  misionari, 
14  femei  misionare,  5  surori  misionare,  113  ajutoare 
dintre  păgânii  botezaţi  şi  tot  dintre  ei  150  de  învăţători 
auxiliari,  10213  creştini,  2418  păgâni  gata  pentru  botez 
şi  1465  de  copii  de  şcoală.  Lucrarea  printre  păgâni  mai 

este  ajutată  şi  de  câţiva  medici  şi  de  două  aziluri  neutru 
leproşi  şi  de  activitatea  prin  şcoală,  de  misiunea  Senana 
^i  de  lucrarea  educativă  prin  femei. 

Pentru  sprijinirea  acestei  misiuni,  în  ţară  se  lucrează 
prin  şase  foi  misionare  lunare  de  cuprins  felurit  şi  printr’o 
adâncă  şi  limpede  predică  de  convertire.  Cu  aceasta 
se  face  legătura  între  propoveduirea  de  acasă  şi  misiunea 
de  afară. 

Darurile  căpătate  de  această  muncă  misionară  au 
fost  în  1881  de  36000  de  mărci,  în  1891  de  60,000, 
în  1901  de  125,000,  iar  în  1909  de  204,000.  Institutul 
misiunii  cuprinde  13  ucenici  misionari. 

Misiunea  comunităţii  fraţilor.  «Biserica  fraţilor» 
din  Moravia,  care  la  anul  1722  s’a  strămutat  la  Herrnhut 
în  Saxonia  şi  şi-a  căpătat  o  vieaţă  nouă  prin  lucrarea 
piosului  conte  Zinzendorf,  a  fost  din  capul  locului  şi  o 
Biserică  misionară  şi  anume  cea  dintâi  Biserică  protes¬ 
tantă  care  a  înţeles  toată  însemnătatea  misiunii  printre 
păgâni  şi  s’a  şi  apucat  de  lucru  pe  calea  aceasta. 

Această  misiune  îşi  datoreşte  începutul  ei  credinţei 
vii  a  contelui  Zinzendorf,  care,  înzestrat  cu  o  mare 
pricepere  de  a  organiză  şi  cu  inima  sa  plină  de  iubirea 
cătră  Hristos  şi  cătră  deaproapele,  s’a  apucat  să-şi 
aleagă  pe  cei  mai  hotărâţi  şi  mai  înflăcăraţi  oameni 
dintre  emigranţii  moravi  care  veneau  în  Saxonia.  Aceşti 
oameni,  care  trecuseră  prin  multe  prigoniri  şi  răbdau 
toate  din  marea  lor  înflăcărare  pentru  Hristos,  erau  cei 
mai  potriviţi  pentru  a  se  întocmi  din  ei  o  oştire  misionară. 

In  dimineaţa  zilei  de  21  August  1732,  doi  bărbaţi, 
cu  numele  Leonhard  Dober  şi  Dând  Nitschmann,  având 
la  ei  numai  20  de  mărci  ca  bani  de  călătorie,  oărăseau 
comunitatea  Herrnhut,  pentru  a  se  duce  la  Sf.  Toma, 
o  localitate  din  Antilele  de  Apus,  unde  se  aflau  mulţi 
robi  negri.  Cel  din  urmă  dintre  ei  eră  căsătorit.  Cu 
toate  acestea  n’a  stat  la  îndoială  de  a  lăsă  acasă  femeie 
şi  copii,  părinţi  şi  fraţi,  ba  chiar  de  a  pune  în  cumpănă 
trupul  şi  vieaţa  lor  şi,  dacă  ar  fi  tribuit,  să  lucreze  chiar 
ca  robii  printre  robi,  numai  să  poată  mărturisi  despre 

iubirea  lui  lisus  către  cei  păcătoşi  şi  despre  puterea  lui 
Dumnezeu  care  poate  mântui  lumea. 

Amândoi  aceştia  au  fost  cei  dintâi  ostaşi  ai  nouăi 
oştiri  misionare  care  avea  să-i  urmeze.  Din  ziua  aceea, 
mica  Biserică  din  Saxonia  a  trimes  în  toată  lumea  o 
mare  mulţime  de  fraţi  şi  surori,  care  au  lucrat  cu  izbândă 
până  în  zilele  noastre.  Munca  ei  s’a  întins  printre  pă¬ 
gânii  din  următoarele  ţinuturi:  Labrador,  Alaska  şi  Ca¬ 
lifornia  din  America  de  Nord;  Jamaica,  St.  Thomas, 
St.  Jan,  St.  Croix,  St.  Kitts,  Antigua,  Barbados,  Tabago, 
Trinidad,  St.  Domingo,  din  Antilele  de  Apus  ;  Nicaragua 
din  America  Centrală ;  Demarara,  Suriname  din  America 
de  Sud ;  apoi  în  Africa  de  meazâzi,  atât  în  laturea  de 
Răsărit,  cât  şi  în  cea  de  Apus ;  în  Africa  de  Răsărit  la 
Niasa  şi  Uniamvezi;  în  Azia  în  ţinutul  dela  Apusul 
Himalaiei;  în  Australia  în  ţinutul  Quenslanda  demează- 
noapte.  Trebue  să  pomenim  şi  de  azilul  pentru  leproşi 
din  Ierusalim.  Apoi,  în  cele  934  de  staţiuni  pentru  pro- 
poveduire,  lucrează  407  agenţi  europeni  şi  502  formaţi 
dintre  creştini  indigeni,  iar  împreună  cu  ei  încă  1934 
de  persoane  de  ajutor. 

Comunitatea  fraţilor  sau  Biserica  fraţilor  cea  înoită 
numără  în  Europa  şi  Ameriea  42,261  de  membri,  so¬ 
cotind  şi  pe  copii,  dar  mai  mult  de  103,000  se  găsesc 
în  îngrijirea  ei  în  celelalte  ţinuturi. 

Bugetul  anual  al  misiunii  a  fost  de  2.000,000  de 
mărci  după  preţul  banilor  de  înaintea  marelui  răsboiu. 

Misiunea  scoate  o  foaie  misionară  în  Herrnhut,  cu 
titlul  «Missionsblatt  der  Brudergemeinde»  şi  un  institut 
cu  6  ani  pentru  formarea  misionarilor,  înfiinţat  în  1869. 

4.  Societatea  misionară  « Gossner ».  Această  so¬ 
cietate  a  fost  înfiinţată  la  1836  de  loan  Gossner.  Casa 
de  unde  eră  cârmuită  se  află  la  Friedenau  lângă  Berlin. 
Ea  trimetea  misionari  în  India  de  Răsărit  şi  din  când 
în  când  şi  predicatori  ambulanţi  în  America  de  Nord. 
Ogorul  lucrării  sale  misionare  eră  poporul  Kolilor  din 
Bengal ,  ţinutul  Asam  şi  indienii  şi  Mohamedanii  din 

ţinutul  Gangelui.  Avea  57  de  staţiuni  principale  şi 
anume:  20  printre  Koli,  2  în  Asam,  5  la  Gange  şi  alte 
30  de  agenţii  pentru  predică  cârmuite  de  creştinii  dintre 
foştii  păgâni.  Staţiuni  de  mai  mică  însemnătatea  aveâ  460. 

La  începutul  anului  1909,  societatea  aveâ  52  de  mi¬ 
sionari,  dintre  care  46  cu  gradul  de  preoţi,  6  surori  pentru 
lucrarea  misionară  în  şcoale,  976  ajutoare  indigene, 
dintre  care  36  suiţi  la  treapta  de  preoţi,  217  şcoale, 
323  de  învăţători  dintre  băştinaşi  şi  7139  de  şcolari 
şi  şcolăriţe.  Numărul  creştinilor  botezaţi  se  suiâ  la  71,043, 
iar  numărul  celor  gătiţi  pentru  botez  la  20,653. 

Organul  societăţii  pentru  tipărirea  ştirilor  de  pe 
câmpul  muncii  misionare  eră  «die  Biene  auf  dem  Mis- 
sionsfelde»  ( Albina  pe  câmpul  misionar),  al  cărei  abo¬ 
nament  costa  numai  o  marcă  şi  25  de  pfenigi  pe  an 
(1  leu  50);  apoi  «die  kleine  Biene  fur  Jung  und  Alt» 
(Mica  albină  pentru  tineri  şi  bătrâni),  cu  abonamentul 
de  75  pfenigi  (1  leu)  pe  an  —  şi  «Mitteilungen  an 
den  Freundenkreis  der  Gossnerschen  Mission»  (Comu¬ 
nicări  către  ceata  de  prieteni  ai  Misiunii  Oossner),  care 
se  împărţeâ  gratis. 

5.  Societatea  misionară  din  Hermannsburg. 
Această  societate  a  fost  înfiinţată  de  pastorul  prea  harnic 
pentru  lucrul  Domnului  Ludwig  Harms  în  satul  Her¬ 
mannsburg  din  Hanovra.  Fără  să  aibă  un  ban,  a  în¬ 
fiinţat  mai  întât  o  şcoală  misionară  în  anul  1849,  în 
care  au  intrat  mai  mulţi  tineri.  împreună  cu  planul 
de  a  formă  misionari,  el  a  legat  şi  pe  acela  de  a  tri¬ 
mite  colonişti  care  să  lucreze  pământul  cu  mijloace 
pricepute.  In  anul  1853,  a  trimes  el  în  Natal,  Africa  de 
Răsărit,  12  misionari  şi  8  colonişti,  ca  să  alcătuiască 
împreună  o  casă  creştinească,  din  care  cu  mijloace  gos¬ 
podăreşti  şi  sufleteşti,  să  poată  porni  o  influenţare  cre¬ 
ştinească  a  ţinutului.  Totuşi  această  legare  împreună  a 
amânduror  acestor  planuri  n’a  avut  rezultate  practice 
şi  a  trebuit  să  fie  părăsită  mai  târziu. 

In  anul  1859,  au  fost  trimeşi  alţi  misionari  printre 
Betşuani  în  Transvaalul  de  Apus.  La  1866,  Societatea 

şi-a  întins  lucrul  ei  şi  în  ţara  Telugu  din  India,  în  Noua 
Zelandă  (la  1875)  şi  apoi  în  adâncul  continentului 
australian. 

La  1878  a  murit  înfiintătorul  şi  cârmuirea  a  luat-o 
fratele  lui,  Teodor  Harms,  care  însă  s’a  despărţit  de 
Biserica  provinciei  şi  a  dus  această  societate  înainte  ca 
lucrare  particulară.  In  anul  1879  însă,  a  izbucnit  răsboiul 
Zuluşilor  în  Africa  prin  care  au  venit  grele  încercări 
asupra  lucrării  misionare  şi  a  perdut  13  din  staţiunile 
ei  acolo.  Cu  toate  acestea,  în  1908  societatea  încă  avea 
în  Africa  47  de  staţiuni  cu  51  de  misionari  şi  50,000 
de  creştini.  In  India,  la  Telugu,  avea  10  staţiuni  cu  13 
misionari  şi  3000  de  creştini.  In  total,  misiunea  avea  în 
1908  57  misionari  şi  cam  70,000  de  creştini  dintre  păgâni. 

Veniturile  anuale  se  suiau  în  1908  la  54,000  de  mărci. 

Organul  misiunii  eră  Hermannsburger  Missionsblatt 
(Foaia  misionară  din  Hermannsburg). 

6.  Societatea  misionară  a  Baptiştilor  germani 
în  Camerun,  Africa  de  Apus.  Aceasta  e  o  societate 
misionară  de  obârşie  mai  proaspătă.  S’a  înfiinţat  în  1891 
şi  s’a  apucat  de  lucru  chiar  în  anul  acela.  Ea  şi-a  aşezat 
câmpul  lucrării  ei  în  Camerun,  adică  în  colţul  pe  care-l 
face  Africa  în  mijlocul  ei  între  ţinutul  fluviului  Congo 
şi  al  Nigerului.  Staţiunile  de  lucru  se  găsesc  înăuntrul 
ţării  la  100  de  kilometri  departe  de  coastă. 

Până  curând  înaintea  răsboiului  societatea  avea  30 
de  surori  misionare  germane,  iar  pe  lângă  ele  încă  51 
de  surori  dintre  femeile  câştigate  pentru  vieaţa  creşti¬ 
nească  dintre  păgâni.  Aveâ  4  staţiuni  mari  şi  50  de  a 
doua  mână  din  care  se  lucră  cu  predica  în  chip  regulat. 
Roada  acestei  munci  au  fost  1600  de  botezaţi  strânşi 
în  comunităţi  creştineşti.  Afară  de  aceştia  însă  mai 
stau  în  legătură  cu  misiunea  şi  câteva  comunităţi  cre¬ 
ştineşti  alcătuite  dintre  băştinaşi,  dar  independente. 
Numărul  membrilor  lor  eră  de  1250. 

O  lăture  însemnată  a  acestei  lucrări  misionare  este 
ridicarea  de  şcoale.  Societatea  aveâ  un  seminar  pentru 

formarea  învăţătorilor  dintre  băştinaşi,  apoi  4  şcoale 
medii  şi  36  de  şcoale  pentru  popor  în  care  se  aflau 
1621  de  şcolari.  Peste  toate  aceste  şcoale  se  află  un 
inspector  cu  cultură  universitară. 

N’a  fost  uitată  nici  îngrijirea  bolnavilor.  Intr’un 
mic  spital,  lucrează  2  diaconese. 

Veniturile  societăţii  au  fost  de  1 15,550  mărci  în  1908. 

Ştiri  regulate  despre  lucrarea  societăţii  în  Camerun 
dădea  organul  Unsere  Heidenmission  (Misiunea  noastră 
printre  păgâni). 

(Va  urmă).  Arhim.  SCRIBAN. 


LA  IORDAN. 

Meditaţie  (Mat  3,  13-17). 

Botezul  lui  Isus.  In  scurte  cuvinte  evanghelistul  ne  des- 
văleşte  o  mare  întâmplare,  de  importanţă  nesfârşită  Este  botezul 
lui  Isus.  Mulţimea  veneâ  neîncetat  la  Ioan;  sf,  Luca  (3,  21)  isto¬ 
riseşte:  că  . . .  „s’a  botezat  tot  poporul*.  Unul  mai  lipseâ,  căruia  i-se 
cuveneâ  botezul  înaintea  tuturora.  Unul  mai  trebuia  să  dea  con¬ 
firmarea,  că  botezul  este  drept  şi  îndreptăţit,  —  şi  acesta  eră  Isus. 

Iată  se  apropie  şi  El.  Singur  Ioan  îl  recunoaşte,  prin 
descoperire  internă;  pentru  ceilalţi  dispare  în  mulţime.  Câtă 
vreme  a  trecut  decând  nu  l-a  văzut  din  copilărie  poate,  ori  doară 
la  vârsta  tinereţii  se  vor  fi  întâlnit  mai  pe  urmă.  Acum  iată  este 
aci  Domnul  şi  Dumnezeul  său,  pe  care  l-a  iubit  cu  înfocare  din 
întâii  ani  ai  copilăriei  sale,  care  l-a  sfinţit  mai  nainte  de  a  fi 
venit  pe  lume.  De  El  îi  eră  plină  inima,  pe  El  îl  vestise  în  toate 
predicele  sale,  pe  El  îl  căută  zi  şi  noapte  în  pustie,  Lui  i-a  adus 
jertfă  înfrânarea  şi  pocăinţa  sa  —  şi  acum  iată-L  aici,  pe  ne¬ 
aşteptate,  tocmai  când  „tot  poporul  erâ  botezat". 

Ioan  vedeâ  opera  sa  apropiindu-se  de  sfârşit,  ţinta  sa  erâ 
ajunsă;  acum  puteâ  să  se  retragă  liniştit.  Mai  aveâ  o  îndatorire 
doară,  pe  cea  mai  de  cinste.  Mântuitorul  însuşi  vrea  să  se  boteze 
dela  el.  Nici  el.  Botezătorul  nu  gâseâ  cuvinte  să  se  dumerească 
asupra  acestui  lucru.  El,  cel  mai  sfânt,  vrea  să  fie  botezat  de 
sluga  sa!  în  vreme  ce  tocmai  întors  erâ  cu  cădere.  Ioan  se  su¬ 
pune  şi  îşi  îndeplineşte  datoria  din  porunca  Lui:  „Lasă  acum 

eă  aşâ  este  cu  cuviinţă  nouă . . Ioan  nu  ştiâ  de  ce.  Noi  ştim. 
Botezul  lui  Ioau  eră  numai  botezul  pocăinţei,  un  sacramental,  am 
puteâ  zice,  nici  decum  un  sacrament,  o  taină,  însă  totuşi  eră  o 
rugăciune  şi  o  binecuvântare.  Şi  prin  sacramentalii  se  revarsă 
harul  lui  Dumnezeu.  Şi  Mântuitorul  ca  om  avea  lipsă  de  har  şi 
de  binecuvântare,  nu  pentru  sine,  ci  pentru  opera  sa  de  mântuire 
a  lumii.  Şi  de  rugăciune,  Înainte  şi  după  botez  s’a  rugat.  Apoi, 
ceilalţi  oameni  erau  încărcaţi  de  păcate,  lor  trebuiâ  să  li  se  arate 
tn  chip  văzut,  că  au  nevoie  de  o  spălare,  că  păcatele  trebuesc 
curăţite. 

Umilirea  şi  înălţarea.  Nu  aveâ  Isus  nici  un  păcat  de 
spălat,  dar  voiâ  să  arate  în  faţa  lumii,  că  a  venit  să  i-a  asupra 
sa  toate  păcatele  omeneşti.  Dacă  are  asupra  sa  toate  păcatele 
oamenilor  atunci  cu  adevărat  are  lip3ă  de  o  curăţire.  In  aceasta 
se  arată  nemăsurata  lui  umilire.  Şi  se  umileşte  pentrucă  ştie 
câtă  mulţime  de  oameni  socoteşte  de  necesară  şi  de  ajuns  spă¬ 
larea  pe  dinafară  numai,  fără  pocăinţa  lăuntrică  a  inimii;  umilirea 
de  sine  nu  se  împacă  cu  mândria  fariseilor. 

Mai  jos  nu  se  puteâ  scoborl  Mântuitorul,  de  cum  o  face 
aceasta  afundându-se  în  apă.  De  aceea  trebuiâ  să  fie  înălţat  de 
Tatăl  fără  zăbavă. 

Si  vine  îndată  mărturia  cerească  a  sfintei  Treimi,  ca 
nimenea  să  nu  se  îndoiască,  să  nu  rătăcească,  ci  toţi  să  se  umple 
de  încredere.  Fără. îndoială  aici  în  apă  este  Dumnezeu  omul. 
Tatăl  ne-o  spune,  Duhul  sfânt  ne-o  mărturiseşte,  cerul  îşi  trimite 
lumina  sa  să-l  învălue.  Aici  este  Fiul  lui  Dumnezeu  care  va 
spălă  şi  va  curăţl  lumea  de  păcate,  întocmai  dupăcum  s’a  supus 
însuşi  acelei  curăţiri  din  afară,  prin  botezul  dela  Ioan. 

Mântuitorul  în  adevăr  nu  aveâ  lipsă  de  botez,  pentrucă  eră 
însuşi  Dumnezeu.  El  este  acelaş  Dumnezeu,  care  eră  mai  nainte 
de  a  fi  lumea,  care  a  creat  pe  Adam  şi  pe  Eva  şi  pe  mine.  Acest 
botez  nu  eră  botezul  creştinătăţii,  dupăcum  greşit  vor  să  înţe¬ 
leagă  unii,  pentrucă  cel  ce  a  primit  să  se  boteze  la  Iordan  a  fost 
din  veci  acelaş,  însuşi  adevărul  viu. 

Doamne  Isuse  Hristoase !  0  vieaţft  întreagă  a  lucrat  Ioan 

pentru  tine  şi  nu  te-a  văzut  decât  în  scurtă  vreme.  Totuşi  a  fost 
■adânc  mulţumit,  şi  n’a  mai  trăit  nici  o  clipă,  fără  să  se  gândească  la 

tine.  Dă-mi  şi  mie  această  iubire  a  lui  Ioan,  mare,  gata  de  orice 
jertfă.  Şi  eu  vreau -să  te  caut,  să  lucrez  pentru  tine,  chiar  dacă 
n’am  acum  mângâiere,  dacă  te  ştiu  departe,  dacă  sunt  amărât. 
Odată  va  veni  ceasul,  când  va  fi  şi  pentru  mine  cerul  deschis,, 
devotamentul  în  slujba  ta  deschide  oricui  porţile  cerului. 

(După  K.  Schwarz:  «Ich  in  ltam»).  Preot  P.  Mornşca. 


3FX.  “X^7V  foexster- 

jfftitadinea  preotului  creştin  faţă  de  chestiunea  socială. 

(Urmare). 

«Capitalismul  face  pe  om  sclavul  maşinei,  socia¬ 
lismul  vrea  să-l  facă  stăpânul  ei»,  aşa  susţine  un  socia¬ 
list  modern.  O  privire  spre  exemplu  la  Schultze-Gae- 
vernitz,1  ar  putea  să-l  informeze  că  şi  capitalismul  des- 
voltat  are  negreşit  tendinţa  să  facă  pe  om  stăpânul  .ma¬ 
şinei.  Pe  înălţimele  cele  mai  de  sus  ale  desvoltării  teh¬ 
nice  a  marii  industrii,  spre  exemplu  în  America,  există 
deja  condiţiuni  de  muncă,  care  nu  diferă  prin  nimic  de 
acelea,  pe  care  socialiştii  le  aşteaptă  dela  o  ordine  de 
producţie  condusă  de  principiile  lor.  Noi  avem  trebuinţă, 
nu  de  mai  puţin,  ci  de  mai  mult  capitalism,  pentruca 
modurile  de  exploatare,  rămase  în  urmă,  din  ce  în  ce 
mai  mult  să  fie  lăsate  la  o  parte. 

Nu  este  un  fapt,  că  tocmai  muncitorii,  care  lucrează 
la  micii  maeştri  şi  în  micile  ateliere  industriale,  sunt  cei 
care  stau  mai  rău? 

Evident  că  nu  se  poate  contestă  că  tocmai  fasele 
de  tranziţie  ale  capitalismului  privat,  ca  urmare  a  ine¬ 
galităţii  desvoltării  industriale  şi  ca  urmare  a  lipsei  unei 
distribuţii  sistematice  a  debuşeurilor,  creiază  multe  si¬ 
tuaţii,  care  sunt  extrem  de  dureroase  pentru  clasa  mun¬ 
citorească.  Dar  inovaţiile  nu  pot  fi  făcute  cu  ajutorul 
artificiilor  biurocratice,  ci  trebue  să  se  desvolte  în  chip 
organic  tocmai  în  domeniul  economic,  pentruca  func- 

'  Studien  auf  dem  Gebiete  der  Baumwollinduslrie.  Lipsea  1892. 

ţionarea  imensului  mecanism  să  nu  sufere  întreruperi, 
care  în  chip  necesar  ar  trebui  să  producă  efecte  mai 
rele  decât  toată  mizeria  prezentă.  Capitalismul  poartă 
însă  în  el  însuşi  toate  posibilităţile  unor  asemenea  re¬ 
gulamentari.  Atârnă  numai  de  mişcarea  muncitorească 
internaţională  să  accelereze  şi  supravegheze  această 
desvoltare  printr’o  organizaţie  dibace  (societăţi  indu¬ 
striale,  instituţii  cooperative).  Să  se  privească  acum 
începuturile  pline  de  făgăduinţă  ce  se  observă  în  in¬ 
dustria  cărbunelui  din  Scoţia  şi  Pennsylvania,  unde  con¬ 
lucrarea  reprezentanţilor  muncitoreşti  la  regularea  pro¬ 
ducţiei  este  numai  o  chestie  de  timp.  De  asemenea  să 
se  observe  evoluţia  plină  de  viitor  a  societăţii  pentru 
tarif1  din  Germania  şi  tendinţele  mai  nouă  ale  intre- 
prinderilor  engleze  pe  acţiuni,  ale  căror  acţiuni  adeseori, 
sunt  în  mâinile  corporaţiilor  mari,  cum  acestea  prin  re¬ 
prezentanţii  lor,  în  sânul  adunărilor  generale,  sunt  în 
stare  să  exercite  o  influenţă  din  ce  în  ce  mai  mare. 

Dacă  acest  proces  de  desvoltare  va  conduce  în 
cele  din  urmă  la  o  formă  de  fapt  socialistă,  este  foarte 
îndoelnic.  Cum  se  face,  că  tocmai  în  centrele  cele  mai 
desvoitate  ale  marii  industrii,  în  Anglia  şi  America,  ideia 
socialistă  în  unele  locuri  dă  înapoi,  în  altele  de  fapt: 
nu  mai  prinde,  sau  priveşte  ca  domeniu  al  ei  numai  ţi¬ 
nuturi  foarte  restrânse?  Şi  socialismul  sindical  are  mar¬ 
ginile  lui,  tot  aşâ  ca  şi  cel  de  stat.  Aceasta  derivă  din 
psihologia  muncii  economice.  Statul  este  şi  va  fi  tot¬ 
deauna  un  trândav.  «O  comisiune  de  răsboiu  nu  va 
puteâ  niciodată  conduce  bine  un  răsboiu»,  zice  un  mare 
fabricant  de  maşini,  englez.  Că  principiul  individualist 
va  dispăreâ  din  procesul  desvoltării  economice,  nu  este 
admis.  Tocmai  aici  nu  pot  lipsi  energiile  pionerului. 
Instituţiile  sociale  de  prevedere  şi  asigurare  vor  apărea 
din  ce  în  ce  mai  mult  —  «socialismul»  însă  este  visul 
continentului  european,  rămas  în  urmă  pe  domeniul  in¬ 
dustrial.  Şi  câte  utopii  se  leagă  cu  acest  vis  1  Ca  şi  când 

•  Cfr.  F.  Itnle,  Gewerbliche  Friedensdokumente,  lena  1905,  şi 
«Tarifvertrăge  zwischen  Arbeitgebern  und  Arbeitoehmern  in  Dentschland*. . 
lena  1907. 

socialismul  s’ar  interesă  mai  mult  de  personalitate  decât 
capitalismul!  Oare  nu  Sunt  ochi  să  vadă  că  statul  stă 
în  faţa  sufletului  individual  cu  o  întreită  indiferenţă,  de 
cât  orice  întreprinzător?  Relgia  se  interesează  de  suflet 
dar  nu  Cezarul,  fie  el  socialist  sau  individualist. 

De  multe  ori  socialiştii  judecă  într'un  mod  cu  totul 
nedrept  câştigul  intreprinzătorului.1 

Unii  din  aceşti  teorit'ciani  pretind  că  antreprenorul 
să  împartă  «plăcerea  usurpată  cu  aceia,  a  căror  muncă 
a  produs-o».  Acum,  desigur  că  aici  sunt  încă  multe  con¬ 
cesiuni  ce  se  pot  face.  Dar  capitalul  antreprenorului  nu 
este  numai  un  capital  de  plăceri,  ci  el  îndeplineşte  un 
şir  întreg  de  funcţiuni  economice  de  obşte:  este  ca¬ 
pital  de  rezervă,  capital  de  exploatare,  capital  de  îm¬ 
bunătăţire. 

Dacă  la  o  întreprindere  uriaşă  sunt  de  trebuinţă 
deodată  4  milioane  pentru  extinderea  exploatării  şi  pentru 
îmbunătăţiri  tehnice,  atunci  ele  ar  trebui  să  fie  la  dis¬ 
poziţie.  Avându  ie,  e  şi  în  avantajul  clasei  muncitorilor. 
In  adevăr,  lucrurile  nu  sunt  aşa  de  simple,  ca  să  fi  în- 

1  Este  curios  cât  de  repede  idealistul  social  îşi  însuşeşte  doctrina 
socialistă  despre  plus-valutd  şi  o  întrebuinţează  ca  mijloc  de  agitaţie  îm¬ 
potriva  câşt'gului  antreprenorului,.  Unui  din  c*i  mai  însemnaţi  preoţi  so- 
ciali-creştini  ai  Germaniei  scrie  după  trecerea  la  democraţia  socială:  «munca 
numai  este  izvorul  bogăţiei,  numai  ei  se  cuvine  aşa  dar  întregul  produs 
al  muncii.  Cu  această  unică  doctrină,  democraţia  socială  a  schimbat  ra¬ 
portul  dintre  capital  şi  muncă,  dintre  clasa  Întreprinzătorilor  şi  clasa  mun¬ 
citorilor».  Câtă  naivitate  în  ale  economiei  naţionale,  ca  să  te  serveşti  şi 
astăzi  de  teoria  socialistă  a  plus-valutet  ca  de  o  armă  împotriva  «clasei 
antreprenorilor».  Cum  se  explică  oare,  că  munca  zilnică  a  muncitorului, 
cu  creşterea  extraordinară  a  producţiei,  a  scăzut  în  continuu  şi  nu  s’a 
mărit?  Torcătorul  modern  cu  maşina  nu  lucrează  de  2000  ori  mai  mult 
decât  torcătoarea  cu  mâna  de  odinioară,  şi  cu  mu't  mai  puţine  ore  pe  zi 
—  şi  cu  toate  acestea  produce  de  2000  ori  mai  mult  ca  aceea.  Este  această 
bogăţie  opera  sa?  Se  cuvine  lui  întregul  venit  al  plus-valutei?  Cine  nu 
vede  că  la  crearea  valorilor  iau  parte  încă  şi  alţi  factori,  decât  proletariatul 
cu  lupta  de  clase  —  anume:  perfecţionarea  tehnică,  talentul  organizator, 
capitalul?  Aceşti  factori  reprezintă  desigur  şi  «muncă»  —  muncă  spirituală 
prezentă  sau  acumulată  din  trecut;  dar  dacă  să  ia  «munca»  în  acest  înţeles 
extins,  atunci  nu  se  poate  întrebuinţa  în  lupta  de  clase  ca  un  cuvânt  de 
ordine  împotriva  antreprenorului.  Cât  de  puţini  capitalişti  sunt  in  fond, 
care  nu  participă  şi  n’au  participat  ia  procesul  muncii  umane,  şi  cât  de 
nespus  de  copilăresc  lucru  este  ca  cu  o  schema,  cum  este  teoria  plus- 
valut  ei,  să  dai  la  o  parte  participarea  efectivă  a  unor  grupe  sociale  ia  în¬ 
treaga  muncă  economică  şi  să  faci  din  ea  punctul  de  plecare  a  conflictelor 
de  interese. 

dreptăţit  să  arunci  într’una  condamnări  morale,  ca  nişte 
bombe,  contra  marilor  exploatări  industriale.  Dar  în  ce 
priveşte  concesiunile,  trebue  să  avem  în  vedere  că  nici 
azi  nu  mai  trăim  într’o  vieaţă  economică  izolată  ca  în 
veacul  profeţilor,  ci  fiecare  este  legat  de  marile  aso- 
ciaţiuni  cu  statute  scrise  şi  nescrise  şi  nu  poate  lucra 
izolat,  fără  ca,  cu  toate  mijloacele  dispreţului  colectiv, 
să  fie  făcut  să  simtă  legăturile  sale  «ociale.  Din  ce  în 
ce  mai  mult  apar  apoi  consilii  de  administraţie  ale  so¬ 
cietăţilor  pe  acţiuni  în  locul  întreprinzătorului  singur 
responsabil  şi  aceste  consilii  de  administraţie  se  sprijină 
iarăşi  pe  acţionari,  iar  aceştia  n’au  nici  o  idee  despre 
condiţiile,  în  care  sunt  câştigate  dividendele  acţiunilor 
lor.  Având  în  vedere  complicaţia  extraordinară  a  con¬ 
diţiilor  şi  responsabilităţilor,  ce  pot  însemnă  oare  acu¬ 
zaţiile  morale  abstracte?  Ce  poate  se  rezulte  din  acestea, 
decât  înăcrirea  din  ce  în  ce  mai  mult  a  sufletelor  şi  în- 
tărîtarea  la  îndărătnicie? 

Muncitori  din  toate  ţările,  organizaţi-vă !  De  asta 
depinde  totul.  Iar  cât  priveşte  partea  ce  trebue  să  o 
aibă  îngnjxea  sufletească  creştină,  la  aceasta  trebue  să 
se  spună  cele  ce  urmează: 

In  starea  de  azi  a  lucrurilor,  să  se  intereseze  de 
suflete  fără  acuzaţii  directe,  să  cheme  pe  fiecare  la  înăl¬ 
ţimea  lucrului,  ce  ar  putea  face  în  împrejurările  date, 
să  răspândească  înainte  de  toate  spiritul  păcii  şi  al  în¬ 
ţelegerii  reciproce,  care-i  condiţia  principală  pentru  orice 
reformă  organică  şi  organizatoare,  să  încurajeze  o  des- 
vollare  cu  adevărat  socială  a  organizaţiilor  muncitoreşti 
şi  în  fine  să  nu  se  nesocotească  marea  importanţă  (în¬ 
semnătate)  social  pedigogică  a  oricării  activităţi  sociale 
în  mic,  ce  se  face  prin  bmrourile  de  plasare,  prin  în¬ 
grijirea  săracilor,  prin  asigurările  sociale  de  orice  fel, 
prin  filantropie  şi  caritate;  pe  acest  domeniu  se  per¬ 
fecţionează  metodele  de  intervenţie  şi  îngrijire,  care  sunt 
tot  atâţea  pioneri  ai  întregirii  şi  controlului  social  a  ori¬ 
cărei  vieţi  economice. 

(Va  urmă). 


Traducere  de  I  C.  Negoiţă, 

La  vrai  notîon  d'orthodoxie  de  Michel  D’ fierbi gny  S. 
prezidentul  Institutului  pontifical  oriental.  Roma,  Pontificio  in- 
stituto  orientale,  1023,  pag.  36. 

Tendinţa  Vaticanului  de  a-şi  lăţi  puterea  în  Orient  e  de 
mult  cunoscută  de  toată  lumea.  îndeosebi  după  răsboiu  această 
tendinţă  a  luat  caracterul  şi  proporţiile  unei  adevărate  ofensive. 
Folosindu-se  de  atmosfera  tulbure  creiată  de  ultimele  eveni¬ 
mente  politice  din  răsărit  Biserica  Romei  şi-a  mobilizat  toate 
organele  de  propagandă  pentru  zdruncinarea  ortodoxiei  şi 
câştigarea  de  teren  In  statele  ortodoxe.  Rusia  şi  împărăţia  lui 
Kemal-Paşa  sunt  adevărate  teatre  de  operaţii. 

Broşura  despre  care  vorbim  e  pusă  în  slujba  aceleiaşi 
propagande  catolice.  Substratul  expunerii  e  luat  dintr’un  me¬ 
moriu  al  profesorului  rus  Glubokowsky  dela  Academia  teologică 
din  Petrograd  (azi  la  Sofia),  publicat  mai  întâi  în  revista  Kris - 
tianskoe  citenie  din  Petersburg  (1914),  sub  titlul  de  «Ortodoxia 
în  esenţa  ei»,  şi  reprodus  apoi  în  traducere  engleză  de  revista' 
The  Constructive  Quarterly. 

Expunerea  e  deci  o  compilaţie  de  citate  bine  alese  din 
memoriul  profesorului  Glubokowsky.  Critica  ei  însă  nu  ne  aduce 
nimic  nou.  Ea  se  reduce  la  reeditarea  unor  acuze  devenite 
populare  prin  injusteţea  ior.  Ortodoxia  e  atacată  mai  ales  pe 
tema  naţionalismului  ei,  cu  toate  că  Glubokowsky  o  defineşte, 
teoretic,  ca  supra-naţională.  Realizarea  ei  însă  e  condiţionată 
de  formele  de  vieaţa  pe  care  ni  le  da  actuala  organizare  socială 
a  umanităţii.  Naţionalismul  bisericii  ortodoxe  e  «un  fenomen 
de  ordin  curat  istoric.  Adaptarea  la  formele  determinate  de  na¬ 
ţionalitate  şi  istorie  nu  poate  epuiza  noţiunea  ortodoxiei.  De 
aici  rezultă,  că  ortodoxia  In  existenţa  ei  e  mai  presus  de  orice 
combinaţii  externe,  cu  toate  că  ea  nu  le  surpă  pe  acestea  prin 
violenţă,  ci  le  spiritualizează,  le  interiorizează». 

In  faţa  acestei  definiţii  observaţiile  lui  Herbigny  se  reduc 
la  simpla  constatare  a  tensiunii  dintre  teorie  şi  practică.  Dar 
această  tensiune  e  cel  puţin  tot  atât  de  reală  când  comparăm 
doctrina  bisericii  apusene  cu  vieaţa  ei.  Atunci? 

A  doua  observare  pe  care  i  o  face  autorul  ortodoxiei  lui 
Glubokowsky  este,  că  a  făcut  din  ţar  supremul  şef  al  Bisericii. 
E  o  observare  justă.  Numai  cât  autorul  uită  ca  biserica  apu¬ 
seană  căzuse  de  mult  în  aceeaş  greşală  punând  împăratului 
roman  tiarâ  şi  făcându-l  astfel  papă.  Este  totuşi  o  deosebire, 
pe  care  dl  Glubokowsky  o  vizează  discret:  ţarul-pontific  nu  a 

dndrăsnit  vr’odată  să  se  numească  reprezentantul  lui  Hristos  pe 
pământ  aşâ  cum  s’a  numit  şi  se  numeşte  încă  împăratul  papă. 

Atunci?  N.  C. 

■C 

Creştinismul  şi  problemele  sociale,  de  preot-prof.  Gh. 
I.  Ghia  —  «Biblioteca  Cosinzeana»  Nr.  28,  editura  Ramuri, 
Craiova  pp.  37,  Lei  8* — . 

Este  o  expunere  scurtă  şi  clară  asupra  problemelor  so¬ 
ciale  în  raport  cu  creştinismul,  aşâ  cum  se  prezintă  ele  azi,  în 
lumea  mare  şi  în  ţara  noastră. 

Sunt  consideraţii  asupra  socialismului,  ca  problemă  socială 
prin  excelenţă  cu  metehmele  lui,  cari  nu-şi  vor  putea  găsi  vin¬ 
decare  definitivă  decât  prin  creştinism. 

Tocmai  de  aceea  socialismul  mai  nou  tincfe*  a  colaboră 
cu  creştinismul  la  reforma  socială,  pentru  care  caută  puterile 
sociale  ale  evangheliei.  Această  năzuinţă  de  apropiere  şi  cola¬ 
borare  este  cunoscută  sub  numele  de  mişcare  social-creştină 
sau  creştină-socială,  dupăcum  iniţiativa  pleacă  dela  reprezen¬ 
tanţii  socialismului  sau  ai  creştinismului,  cu  gândul  de  a  încheiâ 
o  frăţietate  in  acţiune. 

In  sfârşit  broşura  arată  ce  s’a  făcut  in  ţara  noastră  in 
această  direcţie  până  acum.  Şi  dă  îndemnul  ca  să  nu  trecem  prea 
uşor  pe  lângă  probleme,  cari  până  acum  n-au  cerut  încă  cu 
stăruinţă  neînduplecată  o  rezol vire,  cum  este  cazul  in  ţările  in¬ 
dustriale  din  apus.  Dar,  pe  măsura  ce  se  desvoltă  industria,  se 
va  impune  tot  mai  cu  tărie  şi  la  noi  problema  muncitorească, 
care  stă  in  centrul  socialismului.  «De  aceea  se  cuvine  —  scrie 
autorul  —  ca  faţă  de  mişcarea  creştină  socială  iniţiată  şi  la  noi, 
oamenii  Bisericii  mari  şi  mici,  să  nu  rămână  indiferenţi  şi  toată  ac- 
tivitatease  reducă  numai  la  strădania  câtorva,  căci  nu-i  fără  impor¬ 
tanţă  mediul,  în  care  îşi  desfăşoară  activitatea  împărăţia  iui  Hristos. 
Şi’n  alte  împrejurări,  roi  preoţii  am  trecut  nepăsători  pe  ală¬ 
turea,  iar  pe  omul  căzut  între  tâlhari  l-au  ridicat  alţii,  cari  şi 
l-au  câştigat  sufleteşte  pentru  totdeauna.  Să  luăm  sama,  că  in 
mizeria  spirituală  şi  materială  de  astăzi,  lumea-i  înclinată  s’asculte 
de  orice  salvator,  care  nu  vine  totdeauna  în  numele  lui  Hristos 
sau  al  Cristosului  celui  adevărat!...  Când  preoţii,  mână  ’n  mână 
cu  alţi  factori  culturali,  se  vor  sili  să  stăvilească  mişcările  sub¬ 
versive  şi  să  dea  un  caracter  creştin  noilor  prefaceri  sociale, 
numai  atunci  aceste  prefaceri  sociale  vor  puteă  fi  socotite  ca 
aurora  altor  vremuri  aducătoare  în  lume  de  mai  multă  dragoste, 
dreptate  şi  pace  socială....*  pr- 

CRONICA  BISERICEASCĂ-CULTURALĂ. 


O  semnificativă  întoarcere  la  ortodoxie.  Dela  Gherla 
ne  vine  ştirea,  că  directorul  spiritual  al  academiei  teologice  de 
acolo,  preotul- profesor  loan  Pasca,  doctor  în  teologie,  a  trecut 
de  curând  la  ortodoxie  şi  a  fost  primit  in  clerul  ortodox  de 
către  P.  Sfinţitul  nostru  episcop  Nicolae  de'a  Cluj.  Este  al  doilea 
caz  de  trecere  al  unui  preot  doctor  în  teologie.  Întâiul  a  fost 
părintele  Dr.  Ştefan  Pop  dela  Izvin,  din  eparhia  unită  a  Lugo¬ 
jului,  azi  preot  în  Recaş. 

in  marea  problemă  a  refacerii  unităţii  bisericeşti  a  Româ¬ 
nilor  ardeleni  ne  găsim  pe  drumul  cel  drept. 

Sufletul  popular,  a  rămas  acelaş,  nealterat.  Catolicismul, 
strein  de  firea  şi  mentalitatea  românească,  n’a  putut  schimbă 
nimic  din  ceeace  fusese  acest  suflet  înainte  de  1700.  Chiar 
progresele  realizate  în  curs  de  2  veacuri  şi  mai  bine,  în  sens 
popular,  în  biserica  unită  păstrează  acelaş  culorit  Ia  sate,  ca  şi 
la  ortodocşi.  Popor  şi  preoţi  chiar,  prea  puţin  se  deosebesc, 
decât  ca  să  ne  inspire  o  îngrijorare,  când  s’ar  pune  deschis  şi 
cu  adevărată  dragoste  frăţească  chestiunea  creierii  unei  posi¬ 
bilităţi  de  revenire  la  vechea  ortodoxie  românească. 

Toată  împotrivirea  noi  o  vedeam  în  centrele  bisericeşti 
gr.-catolice,  la  clerul  superior,  care  în  cea  mai  mare  parte  şi-a 
făcut  educaţia  sub  directa  influinţă  a  Iezuiţilor.  Clerul  înalt 
unit  şi  un  oarecare  număr  de  intelectuali  greco-catolici,  pe  cari 
ia  putut  inspiră  acest  cler  în  spirit  catolic,  aceştia  formează 
piedeca  în  drumul  refacerii  unităţii  bisericeşti,  zdruncinată  prin 
ruptura  dela  1700. 

Acum  avem  mângâierea  să  vedem  semne  îmbucurătoare, 
ce  ne  vin  din  centrele  bisericeşti,  dela  clerici  cu  pregătire  su¬ 
perioară.  Pilda  lor,  nădăjduim,  să  fie  farul,  ce  va  lumină  că¬ 
rarea  de  întoarcere  a  tuturora  la  vechea  alvie  a  sufletului  ro¬ 
mânesc. 

Măreţ  a  fost  ceasul  de  izbăvire,  în  care  ne-am  putut  îm- 
brăţişâ  fraţii,  peste  culmile  Carpaţilor,  ţopindu-le  în  focul  do¬ 
rului,  a  dragostei  şi  a  nădejdii,  in  care  am  trăit  multe  veacuri 
de  suferinţă  şi  aşteptare.  Şi  mai  înălţătoare  va  fi  clipa,  în  care 
căpeteniile  bisericeşti  ale  neamului  nostru  de  dincoace  de  Car- 
paţi,  îşi  vor  cădeâ  în  braţe  şi  cu  lacrimile  lor  de  bucurie  vor 
spălă  pentru  vecie  pata  de  durere,  şi  vor  înlătură  cu  o  supremă 
sforţare  prăpastia,  ce  ne-a  despărţit  atâta  amar  de  vreme. 

Fericiţi  înainte  mergătorii,  cari  gătesc  această  cale  pentru 
fericirea,  mângâierea  şi  mărirea  neamului  întreg.  P. 

* 

Sfinţirea  bisericii  româneşti  din  Sofia.  —  Marţi,  25 
Decemvrie  1923  s’a  săvârşit  cu  mare  ala  iu  sfinţirea  bisericii  din 
Sofia,  ridicată  de  cucernicia  şi  jertfa  coloniei  române  de  acolo. 
La  serbare  au  fost  prezenţi,  pe  lângă  Ministrul  R  >mâniei  Râş- 
canu  şi  clerul  bulgar  din  localitate,  trimişii  Statului,  miniştrii 
străini  şi  oficialitatea  civilă  din  Sofia,  —  o  întreagă  delegaţie 
din  România  în  frunte  cu  P.  S.  Episcop  Visarion  Puiu  de  Bălţi 
şi  L  îsoir.  secretarul  general  al  ministerului  de  culte. 

Slujba  sfinţirii  s’a  săvârşit  într’un  caîru  de  rară  solemni¬ 
tate  de  cătră  Însuşi  M  tropolitul  Ştefan  din  Sofia  şi  părintele 
episcoo  Visarion,  ausat  de  un  cler  numeros. 

La  banchetul  dat  de  colonia  ro  rână  în  preseara  serbării 
a  vorbit  arhimandritul  bulgar  Boris,  reliefând  sprijinul  mări¬ 
nimos,  cu  adevărat  creştinesc  pe  care  l-a  acordat  Romania  nă¬ 
zuinţelor  de  emancipare  ale  poporului  bulgar.  Iar  I.  P.  S.  Mitro¬ 
polit  Ştefan,  ca  şi  părintele  episcop  Visarion  au  arătat  în  cu¬ 
vântările  rostite  cu  prilejul  sf  nţirii  capelei,  rolul  covârşitor  ai 
bisericii  în  înfrăţirea  celor  două  neamuri  aşezate  de-a  dreapta 
şi  de-a  stmga  Dunării  pentru  a  trăî  în  pace  şi  bună  înţelegere. 
Duhul  lui  Hristos,  căru  a  i  s’aînch  nat  noul  locaş  de  rugăciune, 
trebue  să  şteargă  dm  suflete  amintirile  dureroase  ale  răsboiului, 
sâlâşiuind  în  ele  tot  mai  multă  dragoste  şi  pace  —  singurii 
factori  cari  pot  promova  buna  vieţuire  şi  fericirea  popoarelor. 

Aşteptăm  cu  nădtjde  roadele  permanente  ale  acestei  clipe  - 
de  înfrăţire  prin  biserică.  Le  aşteptăm  ch  ar  peste  «S-hismele» 
pe  cari  le  fac  oamenii  şi  pe  cari  tot  oamenii  sunt  chemaţi  să 
le  desfacă. 

* 

Noul  patriarh  al  Constantinopolului.  Scaunul  patriar¬ 
hiei  ecumenice  de  Constantmopol,  devenit  vacant  prin  demisia 
forţată  a  lui  Meletie  IV,  a  fost  întregit  prin  alegerea  mitropo¬ 
litului  Grigorie  de  Calcedonia. 

Grigorie  VII  e  al  247  lea  patriarh  de  Constantinopol. 
Născut  în  Cr^ta,  la  1848,  el  şi  a  făcut  studiile  la  academia  teolo¬ 
gică  din  Halkis.  Dupâce  a  ocupat  funcţiuni  eclesiastice  mai  in¬ 
ferioare,  la  19i3afost  numit  mitropolit  de  Calcedonia,  în  1914 
devenind  membru  al  Sfântului  Sinod. 

Cu  toate  declaraţi  le  liniştitoare,  pe  cari  le-a  făcut  noul 
patriarh  şi  în  sensul  cărora  el  nu  aveâ  să  se  amestece  în  fră¬ 
mântările  politice  dintre  Greci  şi  Turci,  alegerea  lui  a  fost  ur¬ 
mată  de  un  scandal  enorm,  provocat  de  agenţii  guvernului  din 
Angora.  în  frunte  cu  agitatorul  Papa  Efimie  —  unealtă  a  lui 
Kemai  şi  a  celuilalt  papa. 

In  urma  celor  petrecute,  perspectivele  patriarhatului  con- 
stantinopolitan  nu  par  de  loc  luminoase.  Fără  intervenţii  di¬ 
plomatice  din  afară,  situaţia  lui  se  ya  încurcă  tot  mai  rău. 

_ _  Neculce. 

NOTE  ŞI  INFORMAŢII. 

Ofensiva  pe  care  a  desfăşurat-o  biserica  prin  organele 
sale  împotriva  alcoholismuiui  a  trezit  în  sfârşit  şi  atenţia  câr 
muiriî.  In  vederea  observării  stricte  a  repausului  duminical  s’a 
dat  ordin  să  se  închidă  cârciumele  Dumineca  şi  în  zilele  de 
sărbători.  E  o  dispoziţie  salutară,  dacă  respectarea  ei  va  fi  con¬ 
trolată  conştienţios  şi  dacă  va  fi  însoţită  de  continuarea  acelei 
campanii  pe  care  o  duce  presa  şi  celelalte  instituţii  culturale 
împotriva  celui  mai  cumplit  flagel  ce  bântue  în  sinul  neamului 
nostru.  Mai  mult  decât  atât:  întreaga  educaţie  naţională  trebue 
polarizată  în  această  direcţie.  Poporul  trebue  convins  că  beţia 
li  sugrumă  nu  numai  punga,  ci  şi  vieaţa.  Când  va  fi  conştient 
de  acest  adevăr,  cârciumele  se  vor  închide  dela  sine.  Iar  în 
locul  lor  se  vor  împopulâ  tot  mai  mult  bisericile  şi  casele 
culturale. 

* 

Părintele  Tudor  Popescu  dela  biserica  «Cuibul  cu  barză» 
din  Bucureşti  a  fost  suspendat  pio  tempore  din  oficiul  său, 
pentru  motive  de  transgresiuni  canonice  şi  dogmatice.  Deocam¬ 
dată  regretăm  că  s’a  închis  un  lăcaş  de  închinăciune  dintre  cele 
mai  cercetate  şi  s’a  stins  o  lumină,  care  lumina  mult  şi  departe. 

* 


Revista  franceză  «Vie  e  Foi»  a  început  publicarea  unei 
serii  de  cercetări  asupra  organizării  diferitelor  biserici  de  după 
răsboiu.  Fascicola  despre  biserica  ortodoxă  a  Jugoslaviei  a  şi 
apărut.  Dacă  ne  va  îngădui  spaţiul  revistei  noastre  o  vom  pu¬ 
blică  şi  noi  în  traducere.  In  orice  caz  vom  căută  să  ţinem  pe 
cetitorii  noştri  Ia  curent  cu  această  importantă  chestiune. 

* 


Scriitorii  se  plâng,  că  în  ţara  noastră  nu  se  mai  citeşte. 
Nu-i  adevărat.  Căci  de  un  an  de  zile  nu  e  lună,  uneori  nici 
săptămână,  în  care  o  nouă  revistă  să  nu-şi  anunţe  apariţia.  Şi 
e  dureros,  tragic  de  dureros,  căci  nu  e  vorba  atât  de  reviste 
de  educaţie,  cât  de  publicaţii  al  căror  nume  ţi-e  ruşine  să-l  pro 
nunţi.  Şi  publicul  inconştient  le  citeşte  cu  o  pasiune  vrednică 
de  cea  mai  sublimă  lectură.  Dovadă  că  ele  ajung  în  cel  mai 
scurt  timp  la  un  tiraj,  pe  care-1  poate  invidiâ  orice  cotidian  de 
reputaţie.  Furnica  a  rămas  în  umbră  faţă  de  Tinbombele,  Vi- 
stavoii  Fanioanele,  Revistele  galante.  Dracii  şi  di-Orandeie  pe 
cari  ie  varsă  cu  atâta  râvnă  tiparniţele  jidoveşti. 

Se  perverteşte  în  chip  criminal  gustul  cetitorilor  şi  se  în¬ 
veninează  sistematic  atmosfera  morală  a  oraşelor  noastre. 


« 

Până  când  se  va  trezi  conştiinţa  publicului  guvernul  ţării 
e  dator  să  stăvilească  acest  uragan  distrugător  de  suflet.  Dacă 
actualii  miniştri  sunt  prea  ocupaţi,  să  se  mai  înfiinţeze  un... 
subsecretariat  al  sănătăţii  publice,  un  departament  al  moralităţii 
—  ori  cum  îi  va  zice.  Ar  fi  cel  mai  de  lipsă  în  actualele  îm¬ 
prejurări.  Altfel  ne  înghite  prăpastia. 

* 

Publicistul  german,  Max'milian  Harden,  a  scos  o  nouă 
carte  despre  Anglia,  Franţa  şi  Germania.  Autorul  care  nici  odată 
nu  s’a  sfiit  să  spună  adevărul,  chiar  când  el  descopereâ  un  păcat 
al  neamului  său  şi  o  pată  a  ţării  sale,  constată  cu  regret  pro¬ 
fund,  că  Germania  lui  Kant  şi  Goethe,  simbolul  curăţeniei  mo¬ 
rale  şi  al  hărniciei  fără  hodină,  astăzi  este  un  imens  tripou,  în 
care  desfrâul  îşi  pune  monoclu. 

Văzute  prin  prisma  bucuriei  sau  a  durerii,  lucrurile  par  de 
obiceiu  exagerate.  Totuşi  fiindcă  constatarea  o  face  Harden, 
ea  trebue  să  cuprindă  mult  adevăr;  un  adevăr  dintre  cele  mai 
dureroase  şi  unul  dintre  cele  mai  autentice  roduri  ale  răsboiului. 

D’Annunzio  s’a  călugărit!  Aceasta  este  noua  ştire  sensa- 
ţionalâ  pe  care  ne-o  aduce  presa  din  apus.  Pentru  cine  cu¬ 
noaşte  pe  deliciosul  romancier  şi  dramaturg  italian  —  ca  şi  pe 
sgomotosul  om  de  arme,  retragerea  lui  D’Annunzio  în  liniştea 
mănăstirii  Maguzzano,  este  cel  puţin  un  gest  bizar.  Pentru  cine 
cunoaşte  însă  orgoliul  rănit  al  unui  militar  cu  idealuri  napoleo¬ 
niene,  el  va  pâreâ  de-a  dreptul  firesc. 

Energia  fără  seamăn  a  prietinului  său,  Mussolini,  i-a  tăiat 
drumul  gloriei;  şi  din  momentul  in  care  dictatura  fascistă  s’a 
instalat  la  Roma  —  ex-dictatorul  din  Fiume  şi-a  văzut  spulbe¬ 
rate  visurile  sale. 

Dar  surprinzătoarea  întorsătură  în  vieaţa  acestui  marinar 
de  elită  mai  are  poate  şi  un  alt  tâlc.  E  goana  după  o  nouă 
formă  de  vieaţă  a  artistului  vecinie  nemulţumit  cu  sine,  ori 
poate  şi  mai  mult  setea  de  linişte,  după  o  vieaţă  atât  de  sgo- 
motoasă.  Desfăşurarea  vieţii  eremitului  dela  lasnaja-Poliana  e 
cel  mai  strălucit  exemplu  pentru  acest  tâlc. 

Cine  ştie,  dacă  celce  a  gustat  din  plharul  tuturor  plăce¬ 
rilor  şi  a  fost  înconjurat  de  aureola  tuturor  popularitătilor  — 
nu-şi  şopteşte  astăzi  în  taină:  «Fericisti  nos  ad  te  et  inquietum 
est  cor  nostrum,  donec  requiescat  in  te»! 

* 

Un  regiment  de  pioneri  a  refăcut  întreaga  reţea  de  căi 
ferate  din  Basarabia.  Şi  pentru  această  faptă  constructivă  a  fost 

lăudat  în  faţa  intregei  armate.  Ţara  întreagă  se  asociază  ia  mul¬ 
ţumirile  şi  lauda  pe  care  dl  ministru  Mărdărescu  o  aduce  har¬ 
nicului  regiment  şi  se  bucură  întrezărind  perspectiva  unei  ar¬ 
mate  care  zideşte. 

* 

Escelenta  revistă  italiană  «L’Europa  Orientale»  îşi  închină 
un  Întreg  număr  de  peste  300  de  pagini,  cercetărilor  asupra 
României.  Toate  domeniile  de  vieaţă  publică  românească  îşi 
găsesc  a’ci  iscusiţi  tâlcuitori,  intre  cari  remarcăm  pe  dnii:  N. 
lorga,  O.  Rmdi.  A.  O  annini,  N.  Bănescu,  Em.  Panaitescu,  P. 
Nicorescu,  O.  O.  Mateescu,  C.  Stoicescu,  V.  De  Sanctis,  I. 
Bianu,  A.  Marcu,  S.  Puşcariu,  Li.  Pascu,  C.  Tagliavini,  R.  Ortiz, 
A.  Palmieri.  Nu  lipseşte  din  această  monografie  nici  icoana 
vieţii  religioase  în  multiplele  ei  manifestam  confesionale. 

Asemenea  publicaţii  nu  pot  face  decât  cinste  celor  ce  le 
alcătuiesc,  ca  şi  celor  pentru  cari  sunt  alcătuite. 

* 

Intr’unul  din  numerii  mai  noi  ai  ziarului  «România»  di 
JLiviu  Rebreanu  scrie  un  frumos  articol,  din  care  reţinem  ur¬ 
mătoarele  : 

«Trecutul  neamului  românesc,  aproape  două  mii  de  ani, 
din  credinţă  s’a  hrănit.  In  cele  mai  cumplite  ceasuri  ale  isto¬ 
riei  noastre  Dumnezeu  ne-a  luminat  calea  cu  speranţe.  Toate 
visurile  românismului  pe  fond  religios  erau  ţesute.  Prin  comu¬ 
nitate  religioasă  am  înfruntat  despărţirile  graniţelor  politice. 
Legea  românească  e  sinonimă  şi  azi  cu  religia,  cu  legea  dum¬ 
nezeiască...,  Şi  valul  de  occidentalizare  mai  ales  credinţa  noa¬ 
stră  a  sdruncinat-o  şi  continuă  a  o  săpa.  Religia  şi  biserica 
rămân  pe  ultimul  plan  al  preocupărilor  celor  ce  au  soarta  nea¬ 
mului  în  mâini... 

Contactul  cu  Apusul  ne-a  născut  o  burghezie  orăşenească 
pervertită  sufleteşte.  Ultimul  funcţionăraş  comercial,  cititor  în¬ 
focat  al  prăvăliei  Jgnatz  Hertz,  se  mândreşte  cu  necredinţa. 
Semidoctismu!  face  ravagii  in  suflete.  Am  pierdut  pe  Dumnezeu, 
fără  a  l  fi  putut  înlocui  decât  doar  cu  un  hedonism  din  ce  în 
ce  mai  copleşitor.  Procesul  de  descompunere  sufletească  nu  s'a 
oprit  nici  în  vâltoarea  răsboiului,  nici  în  entuziasmul  victoriei 
şi  al  împlintrei  idealului  naţional.  Aiurea  suferinţele  au  răscolit 
sufletele  stârnind  un  nou  misticism  religios.  La  noi  nici  o  urmă. 
Credinţa  in  Dumnezeu  a  devenit  ruşinoasă.  Credinţa  nu  mai 
e  bună  decât  cel  mult  pentru  ţărani. 

Predicăm  zilnic  fericirea  de  mâine  şi  uităm  că  fericirea 
numai  credinţa  o  poate  înfăptui.  Luptăm  pentru  democraţie, 
pentru  dreptate  şi  legalitate,  şi  nu  ne  dăm  seama  că  toate 

acestea  vor  rămâneâ  goale  fără  împăcarea  sufletească  pe  care 
religia  stomacului  n’o  va  puteâ  statornici  pe  pământ  niciodată» 
Farem  mereu  proiecte  mari  de  viitor  şi  scăpăm  din  vedere  că 
popoarele  mari.  pe  cari  încercăm  să  le  im  tăm,  au  fost  şi  sunt 
religioase  în  ciuda  tuturor  aparentelor  contrarii.  Reiigiositatea 
adânc  înrădăcinată  a  englezilor,  a  francezilor,  a  germanilor,  a 
italienilor,  nu  ne  arată  oare  că  temelia  tuturor  progreselor  cre¬ 
dinţa  trebue  să  fie? 

Credinţa  noastră  s’a  clătinat,  cel  puţin  în  sufletul  burghe¬ 
ziei  conducătoare.  Au  contribuit  la  aceasta  deopotrivă  şi  şcoala, 
şi  biserica,  şi  toată  politica  noastră  socială  de  până  azi.  Sfărâ¬ 
marea  complectă  insă  ar  fi  echivalentă  cu  întronarea  unui  haos. 
Necredinţa  ar  putea  cuprinde  încetul  cu  încetul  şi  ţărănimea, 
rămasă  încă  neatinsă  în  imensa-i  majoritate.  Şi  atunci  domnia 
răului  fără  leac  ar  fi  deplină. 

Trebue  să  ne  întoarcem  cât  mai  grabnic  la  Dumnezeu. 
Trebue  să  întărim  în  sufletele  româneşti  idealul.  O  morală  ştiin¬ 
ţifică  nu  se  poate  inventă.  Morala  isvoreşte  numai  din  credinţă. 
Peste  nevoile  şi  amărăciunile  vieţii  numai  omul  religios  se  poate 
înălţă.  O  ţară  careşi  cro  eşte  acum  viitorul  are  neapărată  tre¬ 
buinţă  de  oameni  religioşi  căci  numai  aceştia  o  vor  servî  cu 
abnegaţie,  mai  presus  de  bunurile  pământeşti. 

Apusul,  cu  formele  lui  de  civilizaţie,  poate  că  într’adevăr 
e  în  agonie.  Noi  insă  suntem  in  plină  tinereţe.  Istoria  noastră 
cea  mare  şi  strălucitoare  de  abiâ  acum  începe.  Vremea  e  a 
noastră.  In  locul  formelor  străine  şi  nepotrivite  ale  civilizaţiei- 
apusene,  ne  vom  creiâ  civilizaţia  noastră,  din  sufletul  nostru, 
din  credinţa  noastră.  Regăsind  pe  Dumnezeu,  vom  regăsi  calea 
progresului  nostru,  fără  împrumuturi  străine,  vom  regăsi  încre¬ 
derea  în  noi  înşine,  în  puterile  noastre  creatoare. 

Trebue  să  avem  mândria  să  ne  lepădăm  mai  bine  de  nişte 
forme  apusene,  decât  să  părăsim  pe  Dumnezeul  nostru.  Numai 
prin  Dumnezeu  vom  birui...» 

* 

Dl  I.  Oeorgescu,  ex-secretarul  «Asociaţiei»,  şi-a  scos  la 
vânzare  buclucaşa  broşură  despre  Oh  Lazâr.  Faptul  e  co¬ 
mentat  de  «Ideea  Europeană»  cu  laude  pentru  broşură  şi  com¬ 
pătimire  pentru  autorul  pribeag. 

Apropierea  pe  care  o  face  cronicarul  amintitei  reviste  între 
pribegia  dlui  Oeorgescu  şi  cea  a  eroului  său,  ne  pa'e  totuşi 
forţată.  Ea  presupune  o  completă  necunoaştere  a  cauzelor, 
cari  au  pus  toiagul  pribegiei  în  mâna  fostului  secretai  al  «Astrei». 
Regrătăm,  că  «Ideea  Europeană»  ca  organ  care  se  interesează 
de  frământările  noastre  culturale,  nu  cunoaşte  motivele  cafi  au 

produs  îndepărtarea  unui  înalt  funcţionar  al  celei  mai  însemnate 
instituţii  culturale  din  Ardeal.  Ori  dacă  le  cunoaşte  şi  trece 
peste  ele,  e  şi  mai  rău. 

* 

Numărul  pe  Noemvrie  c.  al  «Gândirii»  ne  aduce  un  te¬ 
meinic  studiu  despre  Politică  şi  ortodoxie,  scris  de  ilustrul  pu¬ 
blicist  Nichifor  Crainic.  Domnia  Sa  analizează  în  chip  magi¬ 
stral  doctrinele  diferitelor  partide  politice  din  ţară  şi  constată 
cu  vădită  durere  că  dintre  acestea  numai  democraţia  naţiona¬ 
listă  a  dlui  Iorga  a  înţeles  importanţa  covârşitoare  a  ortodoxiei 
pentru  vieaţa  neamului  nostru. 

Iată  câteva  din  observările  juste,  pe  cari  le  formulează  dl 
Crainic,  cu  o  conciziune  caragialescă  şi  o  eleganţă  petroniană: 

O  atitudine  nelămurită,  sub  unghiul  religios,  îşi  crează 
noua  doctrină  ţărănistă  sau,  mai  bine  zis,  doctrinarul  ţărănist, 
care  ignorează  problema  Dl  Virgil  Madgearu  gândeşte  prea 
statistic-economic  ca  să  poată  prinde  în  ţesătura  judecăţilor  sale 
imponderabilul  religios.  Acest  imponderabil  religios  e,  totuş, 
una  dm  puterile  determinante  ale  psihologiei  ţărăneşti.  Popoa¬ 
rele  agricole  sunt  popoare  religioase.  Şi  dacă  plugarii  alcătuesc 
trei  sferturi  din  populaţia  ţării  ortodoxia  românească  este,  îna¬ 
inte  de  orice,  ţărănească.  O  doctrină  ce  voeşte  să  formuleze 
nevoile  cardinale  ale  acestei  paturi  sociale  şi  o  politică  ce  vo¬ 
eşte  să  ie  valorifice  nu  numai  politic-economic,  dar  şi  cultural- 
naţional,  trebuie  să  ţină  seamă  de  această  realitate.  Cu  atât  mai 
mult  cu  cât  o  cultură  specific  naţională,  dela  care  singure  se 
exclud  minorităţile  industriale  aplecate  spre  internaţionalism, 
trebuie  să-şi  soarbă  posibilităţile  din  zăcămintele  tradiţionale  ale 
majorităţilor  agricole.  Dar  doctrina  ţărănistă,  aşâ  cum  e  formu¬ 
lată.  implică  şi  o  lipsă  de  tact  faţă  de  o  însemnată  categorie 
de  aderenţi  ai  ei :  preoţii,  cari  împreună  cu  învăţătorii  au  an- 
ticipat-o  prin  aceă  luptă  de  desrobire  economică  a  clasei  ţără¬ 
neşti,  din  ultimele  două  decenii.  Rămâne  în  sarcina  acestor 
factori  limpezirea  atitudinii  ţărăniste  faţă  de  ortodoxie  şi  tot 
astfel  potrivirea  dezacordului  dintre  morala  Evangheliei  şi  ideea 
luptei  de  clasă. 

In  corpul  doctrinei  liberale,  care  se  razimă  totuş  pe  prin¬ 
cipiul  «armoniei  sociale»,  Biserica  nu  ocupă  măcar  locul  unei 
molecule.  Faţă  de  această  instituţie  care  aparţine  «concepţiilor 
medievale»,  liberalismul  progresist  «sub  toate  formele»  a  rămas 
şi  azi  consecvent  cu  sineşi:  ea  trebuie  să  facă  parte  dm  mor¬ 
manul  de  ruine  al  «capitulaţiunilor  conservatoare».  Şi  într’adevăr, 
sub.  acţiunea  liberalismului,  aşezământul  Bisericei  care,  potrivit 
unei  datini  «medievale»,  ocupa  centrul  vieţii  în  Stat,  a  fost  de-  . 


.gradat  şi  îmbrâncit  la  periferie  să  slujească  altor  scopuri  decât 
celor  sfinte  şi  veşnice. 

Improtriva  liberalismului,  doctrina  conservatoare  se  declară 
pentru  o  politică  religioasă.  Conservatorismul  aoără  instituţiile 
viabile  moştenite  din  trecut  —  zice  dl  C.  Rădulescu-Motru. 
După  dl  Al.  Marghiloman,  aceste  instituţii  tradiţiona'e  sunt  —  în 
ordine  materială:  proprietatea,  —  în  ordine  spirituală:  Biserica, 
cu  adausul  categoric:  «Tradiţiune  religioasă,  da,  ea  e  foarte 
puternică  în  România!»  Dl  Marghiloman  înţelege  prin  tradiţie 
religioasă  amalgamul  popular  de  păgânism,  superstiţie  şi  cre¬ 
ştinism,  pe  care-J  voeşte  integral  sub  clopotul  de  sticlă  al  con¬ 
servatorismului.  Şi  mărturiseşte  că,  dacă  nu  din  motive  de  cre¬ 
dinţă  pură,  cel  puţin  «pentru  simpla  raţiune  de  Stat»  e  folosi¬ 
toare  Biserica,  întrucât  morala  ei  singură  e  în  stare  să  tempereze 
instinctele  pe  cari  «civilizaţia  le  scliviseşte»  fără  să  le  poată 
transformă  definitiv.  Dar  să  admiţi  religia  pentru  simpla  ra¬ 
ţiune  de  Stat,  înseamnă  să  admiţi  un  Dumnezeu  nu  fiindcă  tu, 
ci  fiindcă  cei  mulţi  cred  într’insul.  Dumnezeu  ar  fi  astfel  un  fel 
de  pedagog  al  prostimii,  luat  sub  înalta  protecţie  a  conserva¬ 
torismului  pentru  merite  în  slujba  ordinii  Statului.  E  un  fel  de 
a  vedeâ  care,  oricum,  denotă  o  bună  creştere  ce  ştie  să  me¬ 
najeze.  In  concepţia  dlui  Rădulescu-Motru,  religia  e  folositoare 
pentru  motive  mai  adânci:  vieaţa  socială  cea  mai  bună  nu  se 
poate  desvoltâ  decât  pe  temeiurile  morale  ale  Evangheliei. 
Punctul  său  de  vedere  se  întregeşte  prin  aceâ  carte,  mai  veche, 
ce  cuprinde  o  apologie  fierbinte  a  ortodoxiei:  «Cultura  română 
şi  politicianismul».  Cum  e  socotită  acolo  această  ortodoxie,  vom 
vedeâ.  Deocamdată:  ce  înţelege  conservatorismul  când  zice 
Biserică  —  instituţie  a  trecutului?  Noi  distingem  două  faze  bi¬ 
sericeşti  în  trecut:  una  voievodală,  alta  constituţională.  Biserica 
de  glorie  a  epocei  voievodale  n’o  mai  avem.  Biserica  de  azi 
e  opera  liberalismului  modern.  O  moştenire  mai  nouă,  totuş 
o  moştenire.  Dacă  conservatorismul  înţelege  sub  instituţie  a 
trecutului  Biserica  în  starea  ei  actuală,  osteneala  de  a  păstră 
aşâ  cum  este  ni  se  pare  gratuită.  Conservatorismul  n’ar  face 
decât  să  consfinţească  opera  nefastă  a  liberalismului  adversar. 

Mult  mai  departe  merge  dl  N.  lorga,  adâncind  bazele  de¬ 
mocraţiei  naţionaliste  în  sensul  istoric  al  vieţii  româneşti  şi  gă¬ 
sind  acest  sens  indisolubil  amestecat  cu  ortodoxia.  Dincolo  de 
ruinele  veacului  al  XlX-lea,  d-sa  vede  maiestatea  acelei  Biserici 
care  a  fost  ctitora  culturii  naţionale  şi  acoperemântui  străbu¬ 
nilor.  «Istoria  Bisericii  româneşti»  e,  pe  de  o  parte,  apologia 
epocei  voievodale,  când  Biserica  străluci  până  dincolo  de  mar¬ 
ginile  poporului  nostru,  ajungând  ocrotitoarea  împărătească  a 
întregului  Răsărit  creştin,  iar  pe  de  alta,  elegia  celui  ce  înţelege 

ce  s’a  pierdut  pentru  «morala  naţională»  şi  pentru  demnitatea 
Statului  nostru  în  dărâmăturile  moderne  ale  sfântului  aşezământ. 
După  dl  N.  lorga,  nu  e  vorba  de  o  simplă  păstrare,  ci  de  o 
restaurare  a  strălucirii  de  odinioară.  După  ce  schiţează  condi¬ 
ţiile  restaurării,  singurul  istoric  al  vieţii  noastre  religioase  îşi 
încheie  astfel  cartea:  «Credinţa  tare  a  celui  ce  scrie  aceste  rân¬ 
duri  e  că  numai  astfel  Biserica  românească...  s’ar  putea  ridică 
din  zdrenţele  umilinţii  şi  din  praful  ruinelor  sale.  Şi  aceasta 
trebuie  să  se  facă  pentrucă  în  starea  Bisericii  unui  popor  se 
oglindeşte  mai  strălucitor  moralitatea  lui,  condiţie  esenţială  a 
vieţii  lui  de  Stat  şi  naţionale». 

Autorul  îşi  însoţeşte  aceste  constatări  cu  o  largă  docu¬ 
mentare  istorică,  ajungând  la  concluzii  şi  îndrumări,  a  căror  rea¬ 
lizare  ar  puteâ  formă  ntiu  de  glorie  pentru  orice  guvern  con- 
ş'ient  de  menirea  mesianică  a  neamului  nostru  ortodox  —  în 
această  lăture  a  lumii. 

«Dacă  noi  am  avut  o  pasiune  mesianică,  ea  a  rămas  de¬ 
parte  de  scopurile  interesate.  Să  împărţi  cu  o  mână  Biblia,  iar 
cu  cealaltă  să  strângi  aurul,  poate  fi  o  metodă  utilitariştii  şi 
utilă,  o  metodă  englezească.  Strămoşii  noştri  au  împărţit  cu 
amândouă  mâinile:  şi  Biblie  şi  avere.  E  o  trăsătură  a  istoriei 
noastre:  mult  ni  s’a  luat,  dar  parcă  mai  mult  am  dat  noi  de 
bunăvoie.  Astăzi  nu  numai  tradiţia  vechei  politici  creştine,  dar 
însăş  situaţia  noastră  de  Stat  bogat  şi  puternic  ne  indică  dru¬ 
murile  ortodoxiei  cu  vechi  punţi  de  legătură,  acum  aproape  pă¬ 
răsite,  între  noj  şi  vecinii  balcanici». 

* 

Secţia  Sibiiu  a  «Asociaţiei  pentru  literatura  română  şi  cul¬ 
tura  poporului  român»  şi  aceeaş  secţie  a  «Asociaţiei  profeso¬ 
rilor  secundari»  şi-a  încheiat  bilanţul  celei  dintâi  serii  de  con¬ 
ferinţe  populare,  cu  cel  mai  frumos  succes  moral  şi  material. 
Noua  sene  de  conferinţe  va  începe  în  curând.  Publicul  va  aveâ 
şi  de  astădată  prilejul  să  asculte  îndemnurile  bune  ale  unor  de¬ 
votaţi  luminători  ai  neamului  şi  să  se  entusiasmeze  tot  mai 
mult  pentru  problemele  cari  se  expun  cu  o  remarcabilă  temei¬ 
nicie.  Programul  seriei  a  doua  de  conferinţe  îl  vom  da  în  nu¬ 
mărul  următor  al  revistei  noastre,  care  va  apăreâ  peste  două 
săptămâni. 

„Lumina  Satelor",  este  foaia  săptămânală  pentru 
popor,  ce  apare  în  Sibiiu,  cu  redacţia  şi  administraţia  în  strada 
Mitropoliei  30.  Preţul  abonamentului  pe  an  90  lei,  pe  jumătate 
de  an  45  Lei;  pentru  străinătate  300  Lei,  iar  pentru  America 
3  dolari.  Prin  scrisul  ei  creştinesc  şi  românesc,  în  cursul  acestor 
doi  ani,  s’a  ridicat  peste  toate  foile  menite  pentru  popor. 
Fraţii  preoţi  au  in  ea  un  preţuit  tovarăş  în  munca  de  păstorire 
a  satelor,  căci  ea  vine  săptămânal  cu  sfaturile  şi  îndrumările  ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştigându-i  abonaţi  în  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  mulţime.  Preoţii  cari  au  trimis  liste  de  abonament  au 
datoria  morală  de  a  îngriji  ca  oamenii  să-şi  plătească. 

Analele  Asociaţiei  clerului  „Andreiu  Şaguna": 
I.  Actele  primului  congres  ai  preoţimii  din  Mitropolia  Românilor 
ortodocşi  din  Ardeal,  Banat,  Crişana  şi  Maramurăş,  ţinut  în  Sibiiu, 
în  zilele  de  6/19—8/21  Martie  1919.  Publicate  de  Biuroul  Aso¬ 
ciaţiei  clerului,  Sibiiu  1919,  pp.  140.  Preţul  Lei  10  pentru  membri, 
pentru  alţii  Lei  12. 

H.  Actele  congresului  al  doilea,  biblic,  al  Asociaţiei  clerului 
«Andreiu  Şaguna»,  ţinut  în  Sibiiu  în  zilele  de  31  Martie  (13 
Aprilie)  —  1/14  Aprilie  1921,  publicate  de  Biuroul  Asociaţiei 
clerului.  Sibiiu  1922  pp.  104.  Preţul:  pentru  membri  Lei  16, 
pentru  alţii  Lei  20. 

111.  Actele  congresului  ai  treilea,  catehetic,  ţinut  în  2/15 — 3/16 
Noemvrie  1922,  publicate  de  Biuroul  Asociaţiei  clerului.  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

In  curând  vor  apărea:  Actele  congresului  al  patrălea,  mi¬ 
sionar,  ţinut  In  22—24  Octomvrie  a.  c.  la  Arad. 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  fac  mărturie  de  năzuinţele  şi  pre¬ 
ocupările  preoţimii  ardelene  între  noiie  împrejurări  de  vieaţă. 

Călindarul  Bunului  Creştin,  pe  anul  1924  este  cel 
mai  bun  câlindar,  cu  bogat  material  cultural  şi  literar,  cu  arti¬ 
cole  de  cuprins  religios,  de  învăţătură  şi  cu  numeroase  chipuri. 
Acesta  este  călindarul  arhidiecezan,  prefăcut  după  trebuinţele 
sufleteşti  a  tuturor  creştinilor.  Se  vinde  la  librăria  arhidiece- 
zană  în  Sibiiu  şi  la  alte  librării,  cu  7  Lei  fără  şematism  şi  25 
Lei  cu  şematismul  arhîdiecezei  de  Alba-îulia  şi  Sibiiu. 

Organizaţi  fără  amânare  cercurile  religioase  în  cadrul 
despărţămintelor  Asociaţiei  « Andreiu  Şaguna>  a  clerului ,  şi 
iniţiaţi  pretutindenea  instituţia  « caselor  culturale >  la  sate,  pe 
temeiul  statutelor  tip,  publicate  de  Asociaţie  în  broşură  separată. 
Cu  prilejul  executării  reformei  agrare  asiguraţi  intravilan  potrivit 
pentru  zidirea  « casei  culturale ». 


„Biblioteca  bunului  păstor“. 

Nr.  1.  <  Taina  pocăinţa-*.  Studiu  pastoral  de  I.  Hanzu. 
Preţul  1  Leu. 

Nr.  2.  t  Clerul  şi  chestiunea  alcoolismului *.  Traducere  de 
V.  Oana.  Preţul  Leu  P50  bani. 

Nr.  3.  <La  centenarul  seminarului  Andreian *.  Disertaţie 
de  Dr.  A.  Crăciunescu.  Preţul  1  Leu. 

Nr.  4.  < Chemarea  preoţimii  noastre *,  Consideraţii  de  actu¬ 
alitate,  de  mai  mulţi.  Preţul  Leu  1-50  bani. 

Nr.  5.  < Şase  predici  pentru  Duminecile  postului  mare *  şi 
< Un  cuvânt  pentru  ziua  învierii  Domnului de  mai  mulţi. 
Preţul  2  Lei. 

Nr.  6.  * îndrăzniţi ,  eu  am  biruit  lumea  h  Predici  pentru 
timp  de  războiu,  prelucrate  după  1.  Kessler,  de  Dr.  N.  Bălan 
şi  I.  Moşoiu.  Preţul  2  Lei. 

Nr.  7 — 8.  <26  Predici  la  credinţa  creştină  sau  Tâlcuirea 
Crezului*.  Traducere  de  episcopul  Nicodem  al  Huşilor.  Preţul 
3  Lei. 

Nr.  9.  <Petru  Maior  şi  Unirea *  de  părintele  Terenţie. 
Preţul  2  Lei. 

Nr.  10.  <Schisma  românească *  sau  <Unitea  cu  Roma *. 
Preţul  Lei  2  50. 

Nr,  II.  < Studiul  pastoralei  în  biserica  românească* ,  de 
Arhim.  luliu  Scriban.  (Extras  din  Revista  Teologică). 

Nr.  12,  <Ortodoxia  şi  creştinismul  apusean*.  Prelucrare 
din  ruseşte  de  P.  S.  Sa  Nicodem,  episcop  al  eparhiei  Huşilor. 
Preţul  Lei  8' — . 

„Biblioteca  bunului  pâstor“  se  tipăreşte  acum  sub 
îngrijirea  Asociaţiei  clerului  <Andreiu  Şaguna *  şi  va  apăreâ  şi 
pe  mai  departe  ca  anex  la  <Revista  Teologică*.  Broşurile  de  sub 
Nrii  1—10  s'au  împărţit  gratuit  abonaţilor  revistei ,  cari  şi-au 
achitat  abonamentul  la  timp.  Broşurile  ce  se  vor  tipări  în  viitor, 
întrucât  mijloacele  materiale  vor  îngădui ,  se  vor  împărţi,  ca  şi 
în  trecut,  gratuit  abonaţilor,  cari  vor  achită  dela  început  în¬ 
treg  abonamentul.  Numerii  1,  2,  3,  4,  7—8,  10,  11  şi  12  se 
pot  comanda  la  administraţia  < Revistei  Teologice*,  trimiţându-se 
pe  lângă  preţul  arătat  mai  sus  şi  porto  postai. 


